Vijest dana - datum: 2019-01-05 CRNA GORA POSAO OKO EKONOMSKOG DRŽAVLJANSTVA POVJERILA KONTROVERZNOM ŠVAJCARSKOM ADVOKATU\nAdvokat Kristijan Kalin Zastrašivao novinarku, a sad prodaje pasoše u ime Vlade Advokat Kristijan Kalin pokušavao je da zastraši pokojnu maltešku novinarku Dafne Karuana Galiciju da prestane da objavljuje članke o sumnjivim poslovima njegove firme Henli end partners, pranju novca i davanju pasoša kriminalcima, što je objelodanio njen sin Metju Karuana Galicija Crnogorski program ekonomskog državljanstva startovao je prvog dana januara ove godine, a već je na sajtu firme Henli end partners uvršten kao dio zvanične ponude\nPartner Vlade Crne Gore u realizaciji programa ekonomskog državljanstva – švajcarski advokat Kristijan Kalin – pokušavao je da zastraši pokojnu maltešku novinarku Dafne Karuana Galiciju da prestane da objavljuje članke o sumnjivim poslovima njegove firme Henli end partners. Tu optužbu iznio je sin pokojne novinarke (koja je ubijena u napadu bombom 2017. godine) Metju Karuana Galicija, tvrdeći kako je Kalin podnosio tužbe protiv njegove majke sa velikim odštetnim zahtjevima da bi je finansijski iscrpio, kao i da je koristio političke veze na Malti na najvišem nivou kako bi uticao da ona povuče tekstove.\n– Postojala je grupa kriminalaca, uključujući Kristijana Kalina iz firme Henli end partners, i advokata Mišona de Reja iz Londona, koji su se urotili sa političarima na Malti da finansijski unište moju majku tužbama jednom za drugom – kazao je Metju Karuana Galicija.\nKalin je ove optužbe odbacio, tvrdeći da je o njemu novinarka iznijela brojne neistine.\nCrnogorski program ekonomskog državljanstva startovao je prvog dana januara ove godine, a već je na sajtu firme Henli end partners uvršten kao dio zvanične ponude.\nPortal „Afr“ prenio je da je ubijena novinarka Galicija pisala o vezama Kalina sa iranskim biznismenom Ali Sadrom, koji je prošle godine uhapšen u Sjedinjenim Američkim Državama zbog sumnje da je organizovao pranje 115 miliona dolara i kršenje američkih sankcija. Sadr je sarađivao sa Kalinom 2009. godine, kada mu je advokat pomogao da dobije pasoš države Sent Kits i Nevis u Centralnoj Americi, i omogućio mu kontakte na najvišem nivou na Malti još 2013. godine. Tamo je Sadr kasnije osnovao banku čiji je naziv Pilatus, a ona mu je poslužila za masovne operacije pranja novca i izbjegavanja američkih sankcija protiv Irana.\nKalin je, inače, specijalista za programe dodjeljivanja pasoša u zamjenu za ulaganja, na tome je sarađivao sa brojnim vladama, uključujući i onu na Malti, ali je Galicija pisala da je on zapravo omogućio da pojedini sumnjivi likovi iz Azerbejdžana i Rusije dobiju pasoše koji su im garantovali sigurno putovanje na Zapadu. Portal „Afr” napominje i da se Galicija već duže bavila Kalinovim poslovima.\n– Karuana Galicija objavila je prepisku između premijera Malte Džosepa Muskata i Kalina u novembru 2016. godine, gdje se navodi da postoji plan firme Henli end partners da tuži Galiciju u Britaniji nakon što je izvijestila da 310 miliona eura prikupljeno iz kontroverzne šeme prodaje pasoša Malte još nije uplaćeno u vladin razvojni fond, kako je planirano – navodi portal „Afr”.\nNavedeno je i kako je kompanija Henli end partners pominjana u vezi sumnjivih kombinacija prebacivanja vrijedne imovine velikih firmi na ofšor destinacije, kako bi se izbjeglo plaćanje dugova i kredita.\nEvropski parlament je zvanično zatražio da se ispita uloga Kalina u poslovima Pilatus banke na Malti, ali ostaje nejasno šta se desilo, te da li je pokrenuta istraga i je li optužen iko drugi osim iranskog biznismena.\nVlada je još ranije objavila da je počeo „razvojni program” koji pruža mogućnost da u naredne tri godine osobe steknu crnogorsko državljanstvo na osnovu investiranja, po osnovu najviše 2.000 zahtjeva. S tim u vezi, Sekretarijat za razvojne projekte je 3. januara objavio javne pozive za agente za posredovanje radi realizacije posebnog programa ulaganja od posebnog značaja za privredni i ekonomski interes Crne Gore, i agente za ocjenu međunarodne podobnosti radi realizacije posebnog programa ulaganja od posebnog značaja za privredni i ekonomski interes Crne Gore. Precizirano je da se prijava na poziv može podnijeti zaključno sa 1. februarom ove godine, ali bez obzira na to na sajtu firme Henli end partners Crna Gora je već uključena kao dio zvanične ponude. Ponuđena je i službena forma preko koje potencijalni aplikant za crnogorski pasoš može da se javi radi upućivanja na dalju proceduru.\nAdvokat Kristijan Kalin negirao je optužbe da je vršio neprimjeren uticaj na novinarku Dafne Karuana Galiciju, i da je pokušao da je zastraši, tvrdeći da je o njemu iznijet čitav niz neistina. On je, kako prenosi portal „Afr”, saopštio kako sve svoje poslove obavlja u skladu sa zakonom.\n– O meni su na Malti pisane brojne neistine, najčešće motivisane političkim razlozima. Ja se ne bavim političkim kampanjama, i želim da zaštitim svoje ime i reputaciju od lažnih vijesti – rekao je Kalin.\nZa lažne podatke se oduzima državljanstvo\nVlada Crne Gore će sa izabranim agentima za ocjenu podobnosti zaključiti ugovor, na osnovu čega će im izdati licence, i samo na osnovu izdatih licenci agenti mogu da obavljaju svoju aktivnost. Pritom je i poručeno da će se, ukoliko se naknadno utvrdi da je lice koje je steklo crnogorsko državljanstvo prijemom u skladu sa odlukom dalo lažne podatke ili namjerno prikrivalo činjenice i okolnosti, kao i u slučaju da je agent za ocjenu međunarodne podobnosti za to lice u svom izvještaju dao netačne podatke, donijeti rješenje o gubitku državljanstva.


Srbija pravi manje prihvatne centre na severu zemlje\nOn je naglasio da će se zbog novih mera Mađarske, koje počinju da se primenjuju od sutra, produžiti vreme koje izbeglice provode u Srbiju, zbog čega će se na severu zemlje – u Somboru, Šidu, Subotici i Kanjiži, postaviti prihvatni centri gde će moći da se odmore.\n„Srbija kontroliše situaciju na svojoj granici i svi migranti će morati kao i do sada da prođu procedure od medicinske do pravne“, kazao je Vulin i dodao da će danas biti održan sastanak s predstavnicia Evropske unije i UNHCR-a o otvaranju većeg prihvatnog centra u Beogradu.\nPrema njegovim rečima, Srbija neće trošiti dodatna sredstva iz budžeta za smeštajne kapacitete, već će se to finansirati sredstvima Evropske unije. „Nećemo dozvoliti da se bilo ko smrzne“, poručio je Vulin.\nOn je ocenio da je jedino rešenje za rešavanje migrantske krize da EU jasno iznese svoj plan, jer pojedinačna rešenja „samo otežavaju situaciju drugim zemljama“.\n„Srbija je od početka predlagala pozovite nas, uključite nas, jer iako nismo članica EU – nosimo se istim problemom, ovo možda treba da se rešava na granicima ili čak van granica EU“, rekao je Vulin. (Beta)


Muzej Republike Srpske 90 godina postojanja mač u kamenu | Magazin | Kultura\n26. October, 22:57\nJubilej Muzeja Republike Srpske: Predstavljan banjalučki Ekskalibur (VIDEO) 0 Podijeli Podijeli na facebook Podijeli na twitter Podijeli na viber Pošalji na mail\nJubilej Muzeja Republike Srpske: Predstavljan banjalučki Ekskalibur (VIDEO)\n24.09.2020. / 20:28\nTematskom izložbom "Vrbaski mač u kamenu", večeras je u Muzeju Republike Srpske u Banjaluci održana centralna manifestacija obilježavanja 90 godina postojanja ove ustanove kulture.\nPrikazan je primjerak srednjovjekovnog mača koji je prošle godine izronjen iz Vrbasa, pored sela Rekavice, u čijoj se neposednoj blizini nalaze ostaci srednjovjekovne tvrđave Zvečaj, i čiji je pronalazak tada izazvao veliku pažnju ne samo u regionu, nego i šire.\nMinistar prosvjete i kulture Republike Srpske Natalija Trvić rekla je na ovoj svečanosti da je 90 godina značajan jubilej koji govori o tome koliko postoje zaista tradicionalne institucije kulture u Srpskoj, posebno sa aspekta što je Muzej taj koji skladišti i istražuje svu onu materijalnu građu koja je dio nacionalnog i kultunog nasljeđa Republike Srpske.\nTrivićeva se osvrnula i na izložbu upriličenu povodom ovog jubileja, navodeći da ona govori da u Srpskoj ima dovoljno istraživačkog kadra koji radi na istraživanju i prikupljanju građe koja kasnije u obradi u Muzeju bude dostupna široj javnosti.\nOna je naglasila da su kultura i obrazovanje spojeni u smislu da učenici škola iz Srpske imaju priliku da usvajaju određena znanja o nasljeđu na osnovu postavki Muzeja Srpske.\nSrednjevjekovni mač, koji je prošle godine pronađen u Vrbasu, izložen je u Muzeju RS, u okviru proslave 90 godina postojanja Muzeja.\nIzvor: Muzej Republike Srpske\nGradonačelnik Banjaluke Igor Radojičić rekao je da je potrebno dalje razvijati sve institucije, u okviru čega i institucije kulture.\n"U fazi smo priprema za izgradnju još jednog velikog objekta – multifunkcionalne kongresno-konferencijsko-koncertne dvorane koja će imati i izložbene prostore", naveo je Radojičić.\nDirektor Muzeja Srpske Miladin Savić podsjetio je da je 1930. godine tadašnji ban Vrbaske banovine Svetislav Milosavljević donio odluku o osnivanju Muzeja Vrbaske banovine, koji od 14. novembra 1992. godine nosi nacionalno ime – Muzej Republike Srpske.\nSavić je dodao da je ova ustanova imala i blistave i jako teške momente u svojih 90 godina, da je muzej često mijenjao mjesto, dok se u julu 1983. godine nije preselio u objekat u kojem se i sada nalazi.\nMuzej Vrbaske banovine u Banjaluci osnovan je 26. septembra 1930. godine naredbom kralja Aleksandra Prvog Karađorđevića.\nOdlukom Vlade Republike Srpske 14. novembra 1992. godine preimenovan je u Muzej Republike Srpske i proglašen centralnom ustanovom zaštite pokretnih kulturnih dobara.\nTokom istorije Muzej je mijenjao nazive - Muzej Vrbaske banovine, Državni etnografski muzej Bosanske Krajine, Narodni muzej, Muzej Bosanske Krajine. Prvi odgovarajući smještaj Muzeja bio je 1934. godine u zgradi kralja Petra Prvog Oslobodioca, sadašnjoj zgradi Narodnog pozorišta Republike Srpske, gdje je otvorena i prva postavka.\nDanas je Muzej Republike Srpske najznačajnija republička institucija kulture, centralna ustanova zaštite pokretnih kulturnih dobara.\nMuzej RS: Legende i istine o crkvama brvnarama\nIluzije su se vratile u Muzej RS (FOTO)\nOtvorena izložba "Povratak u svijet iluzija" u Muzeju RS\nMuzej RS mač u kamenu\nMomir Bulatović o tome zašto nije pomogao Žarku Lauševiću\nDok je umirala držao sam je u naručju! Električar sa seta o posljednjim ...\nPuška mu je otkinula prst! Miloš Biković o nesreći na snimanju filma - "...


Mali: Od ponedeljka isplata minimalca za zaposlene u turizmu i ugostiteljstvu | Blok vesti\nMali: Od ponedeljka isplata minimalca za zaposlene u turizmu i ugostiteljstvu\nMinistar finansija Siniša Mali izjavio je da će u ponedeljak, 14. decembra početi isplata još jedne minimalne zarade u iznosu od 30.367 dinara za zaposlene u turizmu i ugostiteljstvu i da je za te namene iz republičkog budžeta izdvojeno oko dve milijarde dinara.\nOtvaranje kafića i restorana nakon zatvaranja zbog koronavirusa Foto: Srđan Ilić\n"Reč je o sektorskoj podršci za 72.500 zaposlenih u turističkim agencijama, rent-a-kar firmama, ugostiteljskim objektima i hotelima. Ta dodatna finansijska podrška značiće zaposlenima u ovom sektoru koji su zbog pandemije koronavirusa najviše ugroženi", naveo je danas Mali u pisanoj izjavi.\nOn je saopštio da je to šesti po redu minimalac koji dobijaju zaposleni u tim sektorima u Srbiji, što znači da je pola poslovne godine u ovim preduzećima država pokrila isplatom zarada.\nPoreska uprava je prethodno objavila spisak 12.037 preduzeća koja su ostvarila pravo na pomoć države.\nNa sajtu Uprave za trezor www.trezor.gov.rs se mogu naći i lokacije najbliže filijale te uprave i informacije o tome šta ovlašćena lica privrednog subjekta treba da ponesu od dokumentacije radi isplate sredstava subvencija.\n"Preduzećima će novac biti uplaćen na posebne namenske račune koje Uprava za trezor otvora za ovu svrhu", kazao je Mali i dodao da je za isplatu potreban samo jedan dolazak ovlašćenog lica privrednog subjekta u nadležnu filijalu Uprave za trezor.\nMinistar je rekao i da je u budžetu za narednu godinu predvidjeno izdvajanje od 500 miliona dinara za podelu vaučera za subvencionisani odmor u Srbiji, zbog čega je ocenio da je "jasno da država planski i sistemski pokriva sektorske probleme u ovoj oblasti".\nMali je podsetio da će ukupna izdvajanja države od početka godine za podršku privredi dostići šest milijardi evra, odnosno oko 700 milijardi dinara, kao i da je to jedna od najvećih paketa podrške u regionu.\nPrema njegovim rečima, i pored svih turbulencija koje su snašle kako svetsku i domaću ekonomiju, Srbija će uspeti da ostvari jedan od najboljih rezultata u Evropi kada je reč o privredi i zabeleži pad BDP od jedan ili "čak i manje od jedan odsto".\nPrevious articleOdobrena upotreba Fajzerove vakcine u SAD\nNext articlePARTIZAN ZAKAZAO SKUPŠTINU: Glavna tema će biti finansije


BGsmeštaj - O nama\nMi smo agencija koja se bavi izdavanjem apartmanskog smeštaja u Beogradu. Već deset godina se trudimo da zadovoljimo potrebe naših gostiju i da svakom gostu nađemo adekvatan smeštaj prema željama i mogućnostima. Vaše je samo da nas pozovete i rezervišete neki od apartmana u Beogradu iz naše široke ponude. Naš profesionalni tim vam stoji na raspolaganju od 0-24h za sve dodatne informacije.\nBGsmeštaj Apartmani – agencija za online izdavanje apartmana u Beogradu, veliki izbor, različite lokacije. Pozovite nas! 060-0700-763\nUkoliko dolazite u Beograd, a treba Vam udoban i kvalitetan smeštaj po povoljnim cenama, onda ste na pravoj adresi! BG smeštaj vam nudi pažljivo odabrane i lepo sređene apartmane na različitim lokacijama u Beogradu. Ukoliko su vam hoteli skupi a želite nešto više privatnosti i udobnosti, onda su naši apartmani u Beogradu pravi izbor za vas.\nRazličite strukture i lokacije apartmana\nNaše apartmane u Beogradu smo birali prema potrebama naših gostiju, tako da u ponudi imamo imamo stanove različitih struktura: jednosobne, dvosobne, trosobne i veće.\nApartmani u centru Beograda, apartmani u strogom centru Beograda, apartmani na Slaviji, apartmani na Vračaru, Apartmani blizu Bulevara, apartmani na Novom Beogradu, apartmani na Autokomandi, apartmani na Voždovcu, apartmani blizu VMA, apartmani blizu beogradskog sajma i druge lokacije.\nSvaki od naših apartmana sadrži sve neophodno za vaš ugodan boravak u Beogradu: posteljinu, peškire, TV, WiFi internet, klimu i ostalo. Apartmani su kompletno renovirani, uredni i opremljeni kvalitetnim nameštajem. Sve je prilagođeno potrebama i zahtevima naših gostiju jer je naš cilj da se svaki gost oseća ‘kao kod kuće’. Ukoliko dolazite kolima u naš grad, ne brinite, jer su apartmani sa parkingom u Beogradu takođe u ponudi.\nPonuda za svačiji budžet\nSvakodnevno pratimo tržište, osluškujemo vaše potrebe i želje i na osnovu toga pravimo ponudu. Raspolažemo sa velikim brojem apartmana i smeštaja u Beogradu na različitim lokacijama. U mogućnosti smo da vam ponudimo luksuzne apartmane u Beogradu, jeftin smeštaj u Beogradu kao i apartmane u Beogradu sa parkingom.


Vesti online / Sport / Rukomet / Peruničić: Ministarstvo će posredovati u slučaju Zvezde\nDržavni sekretar u Ministarstvu omladine i sporta Predrag Peruničić rekao je danas da je Ministarstvo spremno da bude posrednik u prevazilaženju problema između rukometnog kluba Crvena zvezda i Super lige.\nBrat priskače u pomoć - Nenad Peruničić\nKako se navodi u saopštenju, Ministarstvo omladine i sporta spremno je da pruži posredničku ulogu i "svaku vrstu asistencije u cilju prevazilaženja postojeće situacije".\n"U tom smislu apelujem da se problem između Crvene zvezde i Super lige reši mirno i u što kraćem roku, u skladu sa postojećim propisima", rekao je Predrag Peruničić.\nOn je istakao da Ministarstvo omladine i sporta "prepoznaje nacionalne saveze kao nadležne za određeni sport, što je u ovom slučaju Rukometni savez Srbije".\nZa eventualne probleme u grupi olimpijskih sportova nadležna je Arbitražna komisija Olimpijskog komiteta Srbije, a ukoliko se na tom nivou problemi ne reše onda ide Inspekcijska služba Ministarstva omladine i sporta.\nSpor između rukometne Super lige i kluba nastao je kada je od sadašnjeg rukovodstva Crvene zvezde zatraženo da potpiše izjavu kojom prihvata ranija dugovanja, dok je sa druge strane predsednik kluba Igor Butulija rekao da Zvezda traži ravnopravan tretman koji imaju i ostali klubovi.\nRUKOMET Rukometaši Zvezde bez dozvole za takmičenje u Superligi!


Klarić: Vladajuća koalicija u FBiH saučesnik je u nepravilnom trošenju javnih sredstava – Prva.ba\nDanas je na nastavku 13. redovne sjednice Predstavničkog doma Parlamenta FBiH odbijena inicijativa koju je povodom formiranja Zajedničke komisije za reviziju Parlamenta FBiH uputila zastupnica Naše stranke Sanela Klarić.\nInicijativa predviđa provođenje specijalne revizije upravljanja javnim sredstvima od strane Vlade Federacije BiH, Federalne uprave civilne zaštite, Zastupničkog doma i Doma naroda Parlamenta Federacije BiH, Kliničkog centra Univerziteta u Sarajevu, Sveučilišne kliničke bolnice Mostar, Univerzitetsko kliničkog centra Tuzla, Kantonalne bolnice Zenica i Kantonalne bolnice „dr. Irfan Ljubijankić“ Bihać od proglašenja stanja nesreće uzrokovane pandemijom koronavirusa u Federaciji BiH.\nNepodržavanje ove inicijative jasno govori koliko parlamentarna većina i stranke koje su trenutno na vlasti ne žele da dopuste da nezavisno revizorsko tijelo napravi reviziju o načinu upravljanja javnim sredstvima građana. Usljed mnogih uočenih nepravilnosti u radu institucija za vrijeme stanja nesreće u Federaciji BiH, potrebno je izvršiti hitnu reviziju zakonitosti njihovog poslovanja i načina upravljanja javnim sredstvima.\nParlament Federacije je morao iskoristiti svoje zakonsko pravo i barem dijelom nadoknaditi posljedice svoje inertnosti kod formiranja Zajedničke komisije odgovorne za reviziju, kako bi sve eventualne nepravilnosti u radu gore navedenih institucija izašle na svjetlo dana. Napominjemo da je i prilikom formiranja ove komisije učinjeno sve da se spriječi izbor predstavnika opozicije u ovo radno tijelo pa je tako Naša stranka kao druga najjača opoziciona stranka voljom parlamentarne većine uskraćena za mjesto u ovoj komisiji.\nSanela Klarić će odbijenu inicijativu ponovo uputiti u parlamentarnu proceduru, stoji u saopštenju Naše stranke.


Uprava za agrarna plaćanja: Dve oteljene krave uslov za podsticaj - Knjaževačke novine\nUprava za agrarna plaćanja: Dve oteljene krave uslov za podsticaj\nMinistarstvo poljoprivrede, šumarstva i vodoprivrede donelo je Pravilnik o uslovima o uslovima i načinu ostvarivanja prava na podsticaje u stočarstvu za krave za uzgoj teladi za tov.\nPravilnik propisuje da podsticaje mogu da ostvare pravno lice, preduzetnik i fizičko lice – nosilac komercijalnog porodičnog poljoprivrednog gazdinstva, koje ispunjava uslove propisane zakonom kojim se uređuju podsticaji u poljoprivredi i ruralnom razvoju.\nPri tome podsticaje ostvaruje za najmanje dve oteljene krave, na osnovu zahteva koji podnosi Ministarstvu poljoprivrede, šumarstva i vodoprivrede – Upravi za agrarna plaćanja\nDOMAĆINSKA KUĆA: Počinju isplate zaostalih obaveza iz 2017. godine\nZahtev za ostvarivanje prava na podsticaje podnosi se za svaku kalendarsku godinu od 1. februara do 31. jula tekuće godine za krave oteljene u periodu od 1. jula predhodne kalendarske godine do 30. juna tekuće kalendarske godine.\nJedan zahtev za ostvarivanje prava na podsticaje\nU navedenom periodu podnosilac može da podnese samo jedan zahtev za ostvarivanje prava na podsticaje, a za isto grlo zahtev može da podnese jednom za jednu kalendarsku godinu.\nUprava utvrđuje ispunjenost propisanih uslova za ostvarivanje prava na podsticaje, odobrava isplatu i daje nalog za prenos sredstava na namenski račun poljoprivrednog gazdinstva kod poslovne banke.\nU 2018. godini zahtev za ostvarivanje prava na podsticaje podnosi se od dana stupanja na snagu ovog pravilnika do 31. jula 2018. godine, za krave oteljene u periodu od 1. septembra prethodne kalendarske godine do 30. juna tekuće godine.\nDanom stupanja na snagu ovog pravilnika prestaje da važi Pravilnik o uslovima i načinu ostvarivanja prava na podsticaje u stočarstvu za krave za uzgoj teladi za tov.\nTagoviKravapodsticajPoljoprivredaStočarstvotovUprava za agrarna plaćanja\nUskoro konkursi za nabavku opreme za otvaranje mini klanica,...\nOpštinsko veće Opštine Knjaževac najavilo je da će na svojoj sledećoj sednici raspisati konkurse za nabavku…\nUz podršku Opštine: Besplatan prevoz poljoprivrednika koji...\nOpština Knjaževac organizovaće ove godine BESPLATAN prevoz za sve zainteresovane Knjaževčane, koji žele da posete Novosadski…


Tanjug 23. septembra 2021. 14:36\nBEOGRAD – Tražim od klubova da povedu računa i da koriste svoje igračke kadrove maksimalno, da ne pribegavaju zahtevima za odlaganje, jer podsećam da svi klubovi imaju mogućnost da na A listu licenciraju 30 igrača, dok na dodatnoj B listi, predviđenoj za licenciranje mladih igrača ne postoji ograničenje u broju, rekao je direktor takmičenja Superlige Srbije Aleksandar Pivić.\n„I ranijih sezona se dešavalo da se pojedini mečevi odlože zbog iznenadne bolesti igrača, ali ovakav slučaj nije zabeležen ni u proteklih godinu dana u vreme najveće aktivnosti virusa Covid19. U cilju zaštite takmičenja, UEFA je donela posebne odluke po pitanju odlaganja utakmica u situaciji kada su igrači nekog tima inficirani COVID19 virusnom infekcijom koje su takođe implementirane i u domaće propise. Ovakva odluka govori u prilog činjenici koliko je važno očuvati takmičenja i da je to jedna od osnovnih težnji u svim evropskim ligama“, rekao je Pivić.\n„Procedura za odlaganje utakmica u slučaju iznenadne bolesti igrača predviđena je članom 15. Propozicija za takmičenje u Superligi Srbije, po kojoj je klub dužan da uz pisani zahtev podnese i kompletnu medicinsku dokumentaciju izdatu od strane relevantne državne medicinske ustanove za minimum sedam standardnih igrača, kako bi Medicinska komisija FŠ mogla da odlučuje po podnetom zahtevu“, rekao je on i objasnio:\n„U konkretnom slučaju u 10. kolu odlaganje po istom osnovu zatražila su tri kluba, FK Radnik zbog bolesti 7 igrača, FK Radnički zbog bolesti 12 igrača i FK Crvena Zvezda zbog bolesti 10 igrača. Medicinska komisija FŠ je u sva tri konkretna slučaja procenila da su uslovi po pitanju dostavljenih medicinskih izveštaja ispunjeni, na osnovu čega je donela odluku o odlaganju utakmica ovih klubova. Moram naglasiti da je do sada, zbog zahteva klubova koji su reprezentovali naš klupski fudbal u UEFA takmičenjima, odloženo četiri utakmice naše lige, kako bi uspeli da ostvare što bolji rezultat u UEFA takmičenjima i da su svi ostali klubovi bili solidarni u takvim odlukama“.\n„Smatram da svi naši klubovi moraju imati za cilj zaštitu integriteta takmičenja i ne želim da sumnjam u njihove zvanične zahteve i izveštaje dostavljene Medicinskoj komisiji. Međutim, priroda situacije je takva da svi uključeni učesnici u takmičenju i tela odgovorna za sprovođenje takmičenja, moraju svoju aktivnost podrediti opštem interesu, a to je svakako integritet. Želim da naglasim da smo zatražili od FŠ sastanak sa Medicinskom komisijom kako bi se dodatno utvrdile jasne procedure kontrole igrača i medicinskih izveštaja nadležnih ustanova za sve buduće zahteve klubova, kako bi se otklonile sve eventualne sumnje i insinuacije kod postupanja po ovim zahtevima. Pozivamo sve klubove i učesnike takmičenja na poštovanje ferpleja i međusobnog sportskog odnosa“, zaključio je Pivić.


Kompanija Vega IT poziva sve sugrađane da se priključe akciji "Programeri za Novosađane" - Društvena Odgovornost\nNovosadska kompanija Vega IT poziva sve zainteresovane da se pridruže akciji “Programeri za Novosađane” i predlože projekat u periodu od 01.06 – 27.07.2017. godine čijom bi realizacijom mogao da se reši problem u našoj zajednici. Konkurs je namenjen društveno odgovornim pojedincima, grupama i organizacijama. Potrebno je izabrati oblast u kojoj postoji prostor za unapređenje i čije rešenje podrazumeva izradu aplikacije ili programa.\n“U poslednjih nekoliko godina Novi Sad je postao mesto gde su startup-i i IT zajednice imale veliku ekspanziju. Nekada je naš grad bio poznat po sporom načinu života, a sada je dom za hiljade inženjera, programera i entuzijasta koji mogu da pomogne u misiji rešavanja nekih od gorućih problema svakodnevnice.”\nVega IT će zajedno sa građanima odrediti prioritete projekata putem javnog glasanja (od 28.07 – 06.09.) i početkom septembra okupiti IT stručnjake koji će 48 sati raditi na realizaciji rešenja.\nI Prijavi projekat\nII Javno glasanje – odredi prioritete!\nKako bi sve bilo transparentno, u periodu od 28. jula do 06. avgusta svi zainteresovani pojedinci će imati priliku da glasaju za projekte koji im se učine najinteresantnijim.\nIII Priključi se akciji programiranja\nTokom perioda od 08. avgusta do 01. septembra svi zainteresovani programeri, inženjeri, dizajneri i drugi IT entuzijasti će imati priliku da se prijave i priključe akciji 48 sati programiranja. Više o tome će biti objavljeno početkom avgusta na website-u kompanije Vega iT.\nIV Programeri za Novosađane\nU periodu od 08. do 10. septembra kompanija Vega iT će organizovati 48 sati programiranja. Ideja je da se radi modularno na svim izabranim projektima i da se nakon završenih 48 sati svi projekti, uključujući i izvorni kod, preda pojedincima ili organizacijama koje su bile inicijator promene. Kompanija Vega IT će organizovati prenos uživo tokom 48 sati programiranja pa vas poziva da pratite dešavanja na društvenim mrežama ove kompanije.\nVega IT Sourcing DOO je jedna od retkih IT kompanija u potpunosti u domaćem vlasništvu. Osnovana je 2008. godine sa sedištem u Novom Sadu. Kompanija se bavi razvojem softverskih proizvoda i uspešno posluje na tržištima Velike Britanije, Švajcarske, Nemačke, Belgije i Holandije. Briga o zajednici u kojoj posluju je nešto na šta su posebno ponosni jer smatraju da je u osnovi stabilnog i jakog biznisa, snažna i razvijena društvena zajednica. Njihova vizija je stvaranje uspešne kompanije, čiji će im uspeh i bogatstvo omoguti da svet oko sebe učine boljim mestom za život.\nNameštaj Forma Ideale za školu “Miloje Pavlović”


Tokio pozvao na razgovor ambasadora Južne Koreje\nTanjug 19. jula 2019. 11:18\nTOKIO – Japanski ministar spoljnih poslova pozvao je danas na razgovor ambasadora Južne Koreje i optužio Seul da krši međunarodno pravo jer odbija da se priključi arbitražnoj komisiji s ciljem da se razreši spor oko prisilnog rada tokom Drugog svetskog rata.\nJužna Koreja je trebalo do ponoći da odgovori na zahtev Japana o panelu tri zemlje, prenela je agencija AP.\nDve zemlje su u sporu zbog odluka južnokorejskih sudova koji su naložili japanskim kompanijama da isplate odštetu žrtvama prisilnog rada tokom japanske kolonijalne vladavine na Korejskom poluostrvu od 1910. do 1945. godine.\nŠef japanske diplomatije Taro Kono rekao je da će Japan „preduzeti neophodne mere“ protiv Seula ako interesi japanskih kompanija budu ugroženi.\nOn je pozvao Seoul da odmah preduzme korake da zaustavi sudski proces, prema kojem se spremaju tužbe za zaplenu imovine japanskih kompanija, uključujući Micubiši.\nJapan smatra da su sva pitanja vezana za kompenzaciju rešena prema bilateralnom sporazumu iz 1965. godine i da izostanak intervencije južnokorejske vlade da zaustavi sudski proces predstavlja kršenje međunarodnog sporazuma.


Čen Čen, direktor kompanije Huawei Srbija: 5g će promeniti svet\nČen Čen, direktor kompanije Huawei Srbija\n5g će promeniti svet\nKompanija Huawei u Srbiji posluje već 15 godina i u lokalnom tržištu vidi veliki potencijal. Prošle godine smo u Beogradu otvorili Inovativni centar, sa ciljem da odigramo ključnu ulogu u digitalnoj transformaciji celokupnog regiona.\nU saradnji sa operaterima i svojim partnerima, kompanija Huawei radi na proširenju 5G mreže u raznim granama industrije, ostvarujući rast poslovanja za sve učesnike, a pritom gradeći otvoreno i raznovrsno okruženje koje svoj procvat doživljava upravo oslanjajući se na zajedničke uspehe.\nDa li je naše tržište spremno za sve prednosti digitalne transformacije, između ostalog, i za sprovođenje 5G mreže? Da li je Srbija više-manje spremna za 5G mrežu?\nSiguran sam da će 5G mreža neizostavno promeniti svet kakav poznajemo i poboljšati ga. Proizvodi kompanije Huawei koji koriste 5G tehnologiju su najbolji na svetu. U komercijalnom smislu smo postigli najviši nivo zrelosti uz stabilan i neprekidan razvoj naše tehnologije. U proteklih deset godina, naša kompanija je uložila preko 4 milijarde dolara u razvoj 5G tehnologije.\nDa bismo postigli pozitivan poslovni ciklus, neophodno je da se fokusiramo na četiri elementa: tehnologiju, okruženje u kome poslujemo, standarde i poslovni model. Tržište u Srbiji se ne razlikuje mnogo od tržišta u ostatku sveta i više je nego spremno da prihvati nove tehnologije.\nDa li ste zadovoljni brzinom kojom se poslovna klima u Srbiji poboljšava? Kako kompanija Huawei može doprineti daljoj digitalizaciji Srbije?\nVerujem da je odnedavno Srbija posvećena stvaranju poslovne sredine koja je otvorena za razvoj IKT infrastrukture i da u ovom digitalnom dobu zajedničkim snagama možemo ovo tržište pretvoriti u vodeće tržište istočne Evrope.Takođe smo u potpunosti posvećeni projektima korporativne društvene odgovornosti, kao i doprinosu društvenim vrednostima u Srbiji. Svake godine realizujemo projekat “Seme za budućnost”, kada biramo najbolje IT studente sa univerziteta u Srbiji. Prema tradiciji, uspešni učesnici projekta putuju avionom u Kinu na dve nedelje. Pre svega, pruža im se prilika da neposredno iskuse kinesku kulturu, nakon čega lete za Šenžen, u kome je sedište kompanije Huawei, radi praktične obuke koja obuhvata teorijsku nastavu i eksperimente.\nProšle godine smo nastavili da radimo na inovacijama koje kreiraju vrednosti za naše potrošače, kako bismo dali doprinos borbi sa pandemijom i podržali kako ekonomski oporavak zemlje, tako i napredak samog društva\nTakođe smo pokrenuli projekat “Hiljadu snova” sa ciljem da pomognemo najmlađim korisnicama naših proizvoda. Ovaj projekat je olakšao deci prelazak na onlajn učenje za vreme pandemije.\nPored toga, otvaramo IKT akademije pri najboljim lokalnim univerzitetima. Ovo je kooperativni projekat u okviru koga sprovodimo obuku u oblastima kao što su bežične mreže i veštačka inteligencija.\nKako se prošle godine kompanija Huawei suočavala sa virusom korona? Da li je ova situacija uticala na vaš svakodnevni rad sa klijentima?\nTokom prošle godine se kompanija dobro držala u nezavidnim okolnostima. Nastavili smo da radimo na inovacijama koje kreiraju vrednosti za naše potrošače, kako bismo dali doprinos borbi sa pandemijom i podržali kako ekonomski oporavak zemlje, tako i napredak samog društva.\nOvu situaciju smo takođe iskoristili da dodatno unapredimo naše poslovanje. Kao rezultat toga, naš poslovni učinak je u najvećoj meri bio u skladu sa predviđenim.\nKao članica IKT zajednice, preduzeli smo sve moguće korake sa ciljem da podržimo borbu protiv aktuelne pandemije. Tesno sarađujemo sa lokalnim organima vlasti, organizacijama naše zajednice, međunarodnim organizacijama kao i našim potrošačima i partnerima na zaštiti zdravlja i bezbednosti ljudi kojima smo na usluzi.


Sloveniji 100 miliona evra za zapošljavanje mladih | Ekonomist\nEvropska investiciona banka (EIB) i slovenačka banka SKB potpisale su sporazum o dugoročnom kreditu vrijednom 100 miliona evra, u cilju borbe sa nezaposlenošću među mladima, kroz finansiranje projekata malih i srednjih preduzeća.\nKredit će biti isplaćen u dvije tranše od po 50 miliona, a obije finansijske institucije uvjerene su u sposobnost slovenačke privrede da pokrene kvalitetne investicione projekte.\nKroz injekciju novih sredstava, cilj je da se podstakne ekonomski rast i razvoj uz fokus na investicije koje će obezbijediti zaposlenje za mlade, navodi se u saopštenju EIB dostavljenom Tanjugu.\n“Zajam EIB namijenjen je popravljanju situacije za mladu generaciju u Sloveniji, koja je suočena sa visokom nezaposlenošću.”\nZajedno sa SKB bankom osiguraćemo da povoljni zajmovi budu proslijeđeni odgovarajućim korisnicima koji rade na projektima smanjenja nezaposlenosti, pogotovo među mladima, rekao je potpredsjednik EIB zadužen za kredite u Sloveniji Laslo Baranjaj.\nSKB je članica Societe Generale Group i sarađuje sa EIB u finansiranju projekata u MSP i opštinama u Sloveniji od 2009. godine.


Džek Ma: Trgovinski rat Kine i SAD-a može trajati 20 godina - Biznis Info\nYou are at:Home»Ekonomija»Džek Ma: Trgovinski rat Kine i SAD-a može trajati 20 godina\nSuosnivač kineske platforme za onlajn trgovinu Alibaba, Džek Ma, uputio je danas ozbiljno upozorenje u vezi sa trgovinskim ratom između SAD i Kine, koji će, kako naglašava, potrajati i imati veće posljedice nego što većina ljudi misli.\nPredsjednik kompanije Alibaba kaže da bi spor mogao potrajati 20 godina, i opstati i poslije predsjedničkog mandata Donalda Trampa, jer se dvije najveće ekonomske sile na svijetu bore za globalnu prevlast.\nKina, prema njegovim riječima, treba da ojača svoju ekonomiju kako bi se uhvatila u koštac sa konfliktom i preorijentisala sa trgovinskih odnosa sa SAD-om na trgovinske odnose sa regionima poput jugoistočne Azije i Afrike.\n– Kratkoročno gledano, poslovne zajednice u Kini, u Sjedinjenim Američkim Državama i u Evropi će biti u nevolji – izjavio je Ma na konferenciji u Hangdžou.\nNjegov komentar dolazi samo nekoliko sati nakon što je Kina obećala da će odgovoriti uzvratnim mjerama na najavljene nove tarife SAD-a na uvoz kineske robe u vrijednosti od oko 200 milijardi dolara.\nMa je naveo i da će njegova kompanija trpiti posljedice rastućih trgovinskih tenzija, ali i da će ova “trauma” pružiti neslućene mogućnosti onim kompanijama koje budu sposobne da ih iskoriste, prenijela je agencija Tanjug.\nstrane investicijeBankeIzvozMMFautomobiliturizamBingoinvesticijezapošljavanjeVlada FBiHNaftaAgrokorSASEKonzumCijeneenergija


Predsjednik Borca objasnio situaciju: Ne smijemo ugasiti fudbal u Banjoj Luci, ali za ova dugovanja nema rješenja – Sport Centar Predsjednik Borca objasnio situaciju: Ne smijemo ugasiti fudbal u Banjoj Luci, ali za ova dugovanja nema rješenja – Sport Centar\nBranko Kovačević, predsjednik Fudbalskog kluba Borac je otkrio u čemu leži problem funkcionisanja kluba, te najavio neke moguće događaje u ovoj ekipi.\nKovačević je istakao da predsjednik FK Džaja, Glišić, nije želio razgovarati bez uplate sredstava koja iznose oko 600 hiljada KM, a u nastavku je naveo da je Borac i bez toga u problemima, te da bez temeljnih planova, nema izlaska iz ove teške situacije.\n”Prava istina je da Glišić nije htio bez uplate cijelokupnog iznosa nije htio da razgovara. Znamo da Borac nema imovinu, ne može da dadne nikakve adekvatne garancije, računi su blokirani i šta tu dalje reći. Mi moramo naći najpametniju i najinteligentiju opciju, Borac je jedno banjalučki fudbal drugo, mi fudbal u Banja Luci ne smijemo ugasiti, Banja Luka mora što prije imati premijerligaša, kako i na koji način još ne znamo, sjest ćemo i naći najbolje riješenje. I da se danas rješilo ovo, da se prolongiralo, idu dalje obaveze po zakonu BiH, prema dobavljačima, skoro je došla nova obaveza iz Antalije zbog nekih priprema od ranije, to stvarno nema rješenja.”


Bečejski mozaik 18 maj 2021\nKorišćenje tople vode sa geotermalne bušotine za daljinsko grejanje u prethodnom periodu najavljivano je iz Javnog preduzeća Toplana, ali i iz lokalne samouprave.\nPrvi korak u tom pravcu učinjen je izgradnjom degazatora kod Šlajza i tako je prvi preduslov za korišćenje vode sa geotermalne bušotine, koja je u vlasništvu opštine, ispunjen.\nSada je neophodno obezbediti novac za korišćenje tople vode.\nO tome je direktor JP Toplana Dejan Vuković rekao: „Radi se na tome. Gotovo je postrojenje koje služi za degazaciju vode koja izlazi iz bušotine, a to znači da ta voda može da se koristi u tehničkom sistemu, da se izdvoji gas i da voda bude dostupna za korišćenje. Na nama je da sada tu vodu plasiramo našim potrošačima. U planu je da se ove godine uradi jedan toplovod koji bi krenuo od same bušotine prema potencijalnim kupcima. Paralelno sa tim se radi i nalaženje rešenja za finansiranje samog postrojenja. Postrojenje koje bi se radilo je oko 4 miliona evra. Za to još nemamo završenu finansijsku konstrukciju. Sam vod do potencijalnih korisnika bi trebalo da bude gotov tokom ove godine. Taj vod treba da krene od bušotine prema sportskom centru i to bismo povezali sa postojećim postrojenjem i topla voda sa bušotine bi mogla da greje sve korisnike“, rekao je Vuković i dodao da je ukupna vrednost projekta oko 60 miliona dinara.\nDeo novca, 27,7 miliona dinara – za toplovod do sportskog centra i grejanje sportskog centra – nedavno je opštini Bečej odobrilo Ministarstvo državne uprave i lokalne samouprave, saopšteno je novinaru Bečejskog mozaika u opštini i Toplani. Ukupna vrednost projekta sa PDV-om je 33 miliona dinara i PDV je obaveza lokalne samouprave.\nPoslednji put izmenjeno 28 maj 2021\nvod do sportskog centra\nViše iz ove kategorije « Turistička organizacija i UG „Biber“: Krajem maja druga „Cvetna pijaca“\tTragom vesti: Sudska zaštita za poresku inspektorku iz Bečeja »


U Leskovcu organizovana škola znakovnog jezika - Dnevnik Juga\nPočetna / DRUŠTVO / U Leskovcu organizovana škola znakovnog jezika\nGradska organizacija gluvih i nagluvih Leskovac uspostavila je stručnu saradnju sa školom „11. oktobar“ u Leskovcu i organizovala školu znakovnog jezika, povodom Međunarodnog dana znakovnih jezika koji se obeležava 23. septembra.\n„Otvaranjem škole za učenje znakovnog jezika u osnovnoj i srednjoj školi „11. oktobar“ označićemo početak projekta „Škola znakovnog jezika“ koji realizuje Gradska organizacija gluvih i nagluvih Leskovac i finansira Grad Leskovac – odeljenje za društvene delatnosti i lokalni razvoj. Projekat podrazumeva organizovanje škole znakovnog jezika za stručni kadar škole „11. oktobar“ (za defektologe, učitelje i predmetne nastvanike) i realizovaće se do kraja 2020 godine. Stručni kadar škole „11. oktobar“ će imati priliku da se osposobi za osnovni nivo komunikacije srpskim znakovnim jezikom što će im pomoći u radu sa osobama oštećenog sluha. Ovim projektom se veći broj čujućih lica upoznaje sa znakovnim jezikom, načinom komunikacije i načinom života gluvih lica, te se na taj način unapređuje položaj gluvih i nagluvih osoba. Imaćemo i teorijski deo koji podrazumeva upoznavanje naših polaznika sa Zakonom o upotrebi znakovnog jezika sa svim uslovima koji su potrebni da se zadovolje da bi se obavila uspešna komunikacija sa gluvim i nagluvim licima, sa profesijom prevodioca i tumača znakovnog jezika, etičkim i svi ostalim kodeksima vezanom za ovu profesiju, kao i sa načinom života gluvih i nagluvih lica – kazala je Ana Božić sekretar GOGNL.\nTagoviLeskovac Škola znakovnog jezika soso 11.0ktobar\nPrethodni U Narodnom muzeju otvorena izložba „Kvadrat na kub“\nSledeći Još troje pozitivnih na koronu u Vranju


Sa borčanskim osnovcima o bezbednom korišćenju Interneta - www.lobi-info.rs\nSa borčanskim osnovcima o bezbednom korišćenju Interneta\nĐorđe R. 1. novembra 2017., 09:58 3.2k Views\nPredavanje o bezbednom korišćenju Interneta među decom pod nazivom „Tijana klik“ održano je juče u borčanskoj Osnovnoj školi „Rade Drainac“.\nProjekat se ostvaruje saradnjom Opštine Palilula i Fondacije „Tijana Jurić“. Današnja edukacija je prva u nizu koje će biti održane u palilulskim školama i predstavlja početak realizacije sporazuma koji su nedavno potpisale Opština Palilula i Fondacija „Tijana Jurić“.\nPredsednik opštine Aleksandar Jovičić naglasio je da je ovo zaista bitna i veoma važna tema i bezbednost dece i preventivu označio kao prioritet u budućnosti.\nZahvalio se, pritom, i Fondaciji „Tijana Jurić“ na saradnji i što će se zajedno baviti preventivama, a ne posledicama kao što je bilo uobičajeno u prošlosti.\nPredsednik opštine dodaje da su edukacije dece kako da se odbrane od elektronskog nasilja i kako da roditelji primete neobično ponašanje dece i opasnosti od Interneta pitanja kojima će se Palilula baviti i u narednim mesecima.\n– Ako napravimo jednu celinu i dobru organizaciju možemo očekivati da će u budućnosti stopa nasilja i neka tragična dešavanja biti u opadanju – ističe Jovičić. – To je naš cilj, i rezultat ovog rada se ne ogleda u kvanititetu, u smislu da nešto merimo koliko se desilo, nego suština je da se nešto loše ne desi.\nJovičić je naglasio da Ministarstvo unutrašnjih poslova pruža snažnu podršku. Uključuje se, kaže, u projekte edukacija koje će doprineti da deca dobiju znanje kako da se odbrane u kritičnim situacijama od opasnosti koje vrebaju od novih tehnologija kojima su svakodnevno izložena.\nOsnivač Fondacije „Tijana Jurić“, njen otac Igor, takođe je zahvalio Opštini Palilula i predsedniku Aleksandru Jovičiću na saradnji i najavio je da će buduće aktivnosti Fondacije prvo sprovoditi u našoj opštini.\n– Pozivam i druge opštine da nam se priključe u ovoj borbi, da budemo zajedno u tome, i da zaista učinimo sve da deca u našoj zemlji danas budu sigurnija i da ovo bude jedno sigurno okruženje za njihovo odrastanje – rekao je Jurić.\nPrethodna objava Planirana isključenja struje sutra i prekosutra\nSledeća objava IMPRESIVNO: 14 hiljada prijava za 10 godina borbe\nPlanirana isključenja struje sutra i prekosutra\nIMPRESIVNO: 14 hiljada prijava za 10 godina borbe


Palmer: Sveobuhvatni sporazum Kosova i Srbije ključan za privlačenje investicija\nZamenik pomoćnika državnog sekretara SAD za evropska i evroazijska pitanja Metju Palmer izjavio je da je sveobuhvatani sporazum za normalizaciju odnosa Kosova i Srbije ključan za privlačenje više američkih i drugih stranih investicija.\nizvor: FoNet, RTK2, Kim\nPalmer i Lajčak (Foto Reporteri)\nTaj sporazum je ključan i za stvaranje preko potrebnih radnih mesta za stanovnike Kosova i celog regiona, rekao je Palmer koji je sa američkim ambasadorom u Prištini Filipom Kosnetom posetio Američku privrednu komoru na Kosovu, javio je RTK2.\nZahvalivši Komori na promociji ekonomskog partnerstva između dve zemlje, Palmer je rekao da mreža Američke privredne komore širom regiona pruža produktivan okvir za suočavanje sa trenutnim izazovima sa kojima se region suočava.\nPredstavnici Američke privredne komore na Kosovu govorili su o značaju jačeg dijaloga između Vlade Kosova i privatnog sektora, ali i o unapređenju regionalne ekonomske saradnje, razvoju energetskih kapaciteta i obuci radne snage, navodi se u saopštenju Komore.\nLajčak i Palmer borave u dvnodnevnoj poseti Kosovu, a danas će u 10:45 održati konferenciju za novinare u kancelariji Evropske unije.


Na Volstritu su u ponedeljak cene akcija potonule više od 3,3 posto, što je njihov najveći dnevni gubitak u poslednje dve godine, jer se ulagači plaše da će širenje koronavirusa izvan Kine izazvati veću ekonomsku štetu, nego što se ranije očekivalo.\nDau Džouns potonuo je 1.031 bod ili 3,56 posto, na 27.960 bodova, dok je S&P 500 skliznuo 3,35 posto, na 3.225 bodova, a Nasdaq indeks 3,71 posto, na 9.221 bod.\nNajveći dnevni pad tih indeksa od februara 2018. godine, pri čemu su oštro pale cene akcija u svih 11 najvažnijih sektora S&P 500 indeksa, posledica je brzog širenja koronavirusa izvan Kine.\nVest da je u Italiji od tog virusa umrlo sedmoro ljudi, dok ih je više od 120 zaraženih, izazvala je juče oštar pad cena akcija na evropskim berzama.\nIndeks berze u Milanu potonuo je više od 5 posto, dok je STOXX 600 indeks vodećih evropskih akcija skliznuo 3,8 posto, čime je izbrisano oko 470 milijardi dolara tržišne vrednosti evropskih akcija.\nIako se rast broja umrlih i novozaraženih u Kini smanjuje, ulagače zabrinjava brzo širenje virusa izvan Kine.\nPrema podacima Rojtersa, virus se proširio na 28 zemalja i područja u svetu, pri čemu je sve više umrlih.\nSamo u Južnoj Koreji, broj umrlih porastao je na osam, dok ih je više od 800 zaraženih.\nIran, koji je prošle nedelje izvestio o prvom zaraženom, poručio je juče da je zabeleženo više od 40 slučaja zaraze i 12 umrlih.\nS obzirom na restrikcije u putovanjima i zatvaranje fabrika, ekonomisti širom sveta smanjuju procene rasta kako kineske, tako i ostalih ekonomija.\n„Puno je loših vesti o daljem rastu novih slučajeva koronavirusa. Naravno, zbog toga je na tržištima puno nesigurnosti i pitanja kolika će biti ekonomska šteta u Kini, ali i izvan nje”, kaže Šejn Oliver, ekonomista u kompaniji “AMP”.\nZbog toga ulagači povlače svoj kapital iz rizičnijih investicija, kao što su akcije, a ulažu u sigurnije, kao što su zlato i državne obveznice.\nNa povlačenje ulagača s tržišta akcija, ukazuje podatak da je juče na američkim berzama vlasnika zamenilo 10,5 milijardi akcija, dok je prosečni dnevni obim u poslednjih 20 dana iznosio 7,8 milijardi.\nNa nesigurnost na tržištu ukazuje i podatak da je VIX indeks 'straha' Čikaške berze opcija, juče zabeležio najveći dnevni skok u poslednje dve godine i dostigao 25 bodova, najviši nivo od januara prošle godine.\nTo pokazuje da ulagači pojačano osiguravaju svoje portfolije od mogućeg daljeg pada cena akcija.\n„Malo je verovatno da će tržište porasti, dok ne bude naznaka da se širenje koronavirusa usporava”, kaže Mark Lusčini, strateg u kompaniji “Janney Montgomery Scott”.\nI na evropskim berzama cene akcija su juče oštro pale. Londonski FTSE indeks skliznuo je 3,34 posto, na 7.156 bodova, dok je frankfurtski DAX potonuo 4,01 posto, na 13.035 bodova, a pariški CAC 3,94 posto, na 5.791 bod.


Održana sednica Odbora za urbanizam, prostorno planiranje i zaštitu životne sredine - Skupština Autonomne Pokrajine Vojvodine\nNovi Sad, 28. avgust - Odbor za urbanizam, prostorno planiranje i zaštitu životne sredine Skupštine Autonomne Pokrajine Vojvodine razmatrao je danas na svojoj 10. po redu sednici, Godišnji izveštaj o poslovanju sa finansijskim izveštajem Javnog preduzeća za prostorno i urbanističko planiranje i projektovanje „Zavod za urbanizam Vojvodine“ Novi Sad za 2016. godinu.\nPored članica i članova Odbora, sednici su prisustvovali i Svetlana Kilibarda, pomoćnica pokrajinskog sekretara za urbanizam i zaštitu životne sredine i Predrag Knežević, v.d. direktora Javnog preduzeća za prostorno i urbanističko planiranje i projektovanje „Zavod za urbanizam Vojvodine“ Novi Sad, koji su upoznali Odbor sa detaljima izveštaja.\nIzmeđu ostalog, u uvodnom obrazloženju na sednici je rečeno da je Zavod prošle godine kao i prethodnih godina, obavljao poslove prostornog i urbanističkog planiranja u skladu sa svojim Godišnjim programom poslovanja za 2017. godinu. Osim stalnih i povremenih poslova za potrebe osnivača, planirani su i poslovi prostornog i urbanističkog planiranja za potrebe opština u AP Vojvodini, a obavljani su i poslovi za potrebe drugih korisnika na tržištu.\nOdbor se na sednici upoznao i sa aktuelnostima nastalim nakon prošlogodišnjih izmena statusa JP "Zavod za urbanizam Vojvodine" Novi Sad, kojima je omogućeno uključivanje jedinica lokalnih samouprava kao suosnivača Zavoda. Takođe, kako je rečeno, opštine sa Zavodom ostvaruju dobru i kontinuiranu stručnu saradnju u oblasti prostornog i urbanističkog planiranja i zaštite životne sredine.\nNakon razmatranja, Odbor je većinom glasova usvojio Izveštaj i predložio Skupštini AP Vojvodine da razmotri i prihvati Godišnji izveštaj sa finansijskim izveštajem Javnog preduzeća za prostorno i urbanističko planiranje i projektovanje „Zavod za urbanizam Vojvodine“ Novi Sad za 2016. godinu.


Vikend impresija - Moja mesta - Putovanja, doživljaji, ljudi\nOn 17/04/2016 by Ivana Volic\nAko pripadate prvoj grupi, volećete Segedin. To je grad sa zanimljivom istorijom, sa puno impozantnih građevina sačuvanih iz doba Austrougarske monarhije. Od ulaska Mađarske u Evropsku Uniju značajna sredstva su uložena u očuvanje i obnovu nasleđa. Iz tog razloga su mađarski gradovi planski obnavljani i sređeni tako da kad danas odete tamo imate utisak da ste u sredini u kojoj se vodi računa o funkcionalnom i estetskom uređenju prostora. Pored toga, u Segedinu su uvedeni i različiti gradski sadržaji, za stanovnike i posetioce, tako da u njemu možete provesti jedan lep sadržajan dan. Muzej Pick salame i segedinske paprike sadrži interesantan prikaz istorijata proizvodnje ovog poznatog segedinskog delikatesa, sa lutkama u prirodnoj veličini koje predstavljaju radnike u proizvodnji. Na kraju obilaska možete degustirati čuvenu salamu i uveriti se u njen kvalitet i razlog zašto su je još sredinom prošlog veka izvozili čak i u London.\nPosle obilaska muzeja možete šetati centrom grada, gde ćete uvek naići na neko otkriće – ćoškove sa zanimljivim detaljima, male prodavnice sa mađarskim vinima ili kurtoš-kolač u izradi. Od skora, šetnju Segedinom možete, pored sopstvenih nogu, sprovesti i na segveju, stojećem vozilu na točkovima koje je veoma zabavno voziti. Mesto u Segedinu gde posle segvej vožnje možete fino jesti je Restoran kod starog mosta (Vendéglő a Régi Hídhoz), preporučujem segedinsku riblju čorbu napravljenu od ribe iz Tise.\nAko ste kao ja ljubitelj malih priča iz svakodnevnog života, volećete i gradić Mako (Makó), koji je udaljen 35 kilometara od Segedina, u oblasti Čongrad. Poznat je po proizvodnji crnog i belog luka, za koji kažu da je ovde najboljeg kvaliteta u celoj Mađarskoj. Ovaj gradić je za vreme Mađarskog kraljevstva bio administrativno sedište okruga Čonad (Csanád), tako da, iako je poznat po poljoprivredi, otkriva nam tragove nekadašnje prestonice. Mako neguje priče svojih poznatih ljudi, u njemu su rođeni Jožef Golomb (József Galamb), tvorac čuvenog Fordovog T-modela s početka dvadesetog veka, i Jozef Pulicer (Joseph Pulitzer), čuveni američki novinarski izdavač, danas poznat po Pulicerovoj nagradi za novinarstvo, fotografiju, književnost, istoriju, poeziju, muziku i dramu, a koja je ustanovljena na američkom Kolumbija univerzitetu na inicijativu ovog čoveka rođenog u Mađarskoj.\nU mestu Mako sam prvi put videla kako su priče o značajnim ličnostima poslužile kao inspracija za stvaranje doživljaja o gradu. Tragovi Golomba i Pulicera nalaze se u gradskom muzeju, a era njihovog života obeležena je u hotelu Glorius koji je napravljen u zgradi nekadašnje banke i nosi tragove raskošnog perioda u kojem su živela dva pomenuta poznata stanovnika iz Makoa. Fasada banke je ostala ista, a unutrašnjost odiše nekom dekadencijom tako da se stvarno osetite kao da će iza ćoška da se pojavi Veliki Getsbi i nalije vam šampanjac u kristalnu čašu. Ono što ovom hotelu daje poseban šarm je povezanost sa lokalnim ljudima i kontekstom tako da ćete na zidovima videti fotografije običnih ljudi grada, koji pecaju, kupaju se u reci Moriš ili samo poziraju aparatima starih fotografa. Bezličnost hotelskog smeštaja ovde je potpuno izbegnuta uvođenjem ličnih priča koje vam u svakom momentu govore gde ste – u oblasti Čongrad, kraj reke Moriš u gradiću Mako – mestu svetskih velikana, ali i svakodnevnih, običnih ljudi.\nVeza sa kontekstom se vidi i u spa centru Hođmatikum (Hagyamatikum), čuvenom delu mađarskog arhitekte Makovec Imrea (Imre Makovecz), čiji je to ujedno i poslednji arhitektonski projekat. U svetu arhitekture ovaj arhitekta je kritikovan za tesnu saradnju sa vlašću i izvršenje njihovih političkih zamisli. No, ako izuzmemo ove rasprave, ne može se osporiti maštovito izveden objekat spa centra koji je u obliku crnog luka i sve je u unutrašnjosti isprojektovano tako da ima organske oblike vezane za luk – lišće, opne i slojeve. Svetlost divno pada kroz neobično izrezane prozore i osvetljava bazene sa toplom vodom. Neveni i meni je bio užitak da ustanemo rano i uživamo u blagom jutarnjem svetlu i termalnoj vodi. Ako ste ljubitelj spa ugođaja u lepom ambijentu, ovo je pravo mesto za vas.\nObilazak mesta Mako možete nastaviti biciklima, koji se mogu iznajmiti u hotelu Glorius, a za ručak preporučujem supu od luka sa slaninicom koja je servirana u lepinji, u restoranu Rocco. Voda, istorija, vožnja biciklima – meni sasvim dovoljno za osveženje i odmor posle radne nedelje.\nOvo putovanje je realizovano u saradnji sa portalom bookiraj.com a pod pokroviteljstvom Tisacoop kompanije i Turističke organizacije Mađarske.\nFoto: Nevena Zelunka Cvijetić (Hleb i Lale)\nLisabonska (mokra) priča\nAna Asanovic says:\n19/04/2016 у 10:20 pm\nDivno si opisala putovanje, sa toliko detalja (i ja sam se podsetila dok sam čitala) i tačno se vidi kako su ti „legla“ ova mesta 🙂\nJedan vikend, a toliko različitih utisaka i priča, što je super!\n24/04/2016 у 10:25 am\nEj ko bi rekao, dva dana a toliko utisaka. Još su neki detalji i izbačeni 🙂


pet, 11. oktobar 2019 - ned, 13. oktobar 2019\nU Domu kulture „Studentski grad“ 11, 12. и 13. oktobra u Maloj sali prikazivaće se film Delirijum tremens, Srbija, 2019, 112 min u režiji Gorana Markovića. Uloge: Tihomir Stanić, Dragan Petrović Pele, Igor Đorđević...U glavnoj ulozi je Tihomir Stanić koji tumači Dagija – čuvenog glumca preopterećenog velikim brojem predstava i snimanja, koji spas traži u alkoholu. Kada usled delirijum tremensa završi u bolnici...\nFilm je snimlјen u produkciji RTS-a nakon velikog uspeha istoimene pozorišne predstave Beogradskog dramskog pozorišta, po želјi doajena našeg glumišta Predraga Pece Ejdusa, koji je nažalost dočekao samo početak snimanja. Scenario za predstavu i film je takođe napisao Goran Marković, inspirisan upravo Pecinom sudbinom, a okružen glumcima od svog rođenja, znatiželјan da otkrije šta pokreće one čiji život je gluma bez obzira na posledice koja ta predanost ili čak zavisnost nosi.\nNagrade: Gran Pri Naisa za glavnu mušku ulogu, Tihomir Stanić, 54. Filmski susreti, Niš\nCena ulaznice je 250 dinara\nBulevar Zorana Đinđića 179, Beograd


"Albion" podržao Gaskojna - Sportske.net\n"Albion" podržao Gaskojna\nFudbalski reprezentativci Engleske javno su danas pružili podršku nekadašnjoj zvezdi tog tima Polu Gaskojnu, koji je ponovo prebačen u SAD na kliniku za odvikavanje od alkohola.\nGaskojnovi prijatelji su organizovali let do rehabilitacionog centra u Finiksu u Arizoni pošto je objavljen snimak kako jeca dok se obraća prisutnima na jednoj dobrotvornoj priredbi prošle nedelje.\nRetka javna pojavljivanja popularnog Gaze potvrdili su strahove da se on bori da prevaziđe alkoholizam i mentalno-zdravstvene probleme.\nReprezentativci Engleske istakli su da veruju da će Gaskojnu značiti njihova podrška.\n"Mi smo jasno stavili do znanja da smo u stanju da pomognemo ako je tako nešto potrebno", rekao je kapiten Liverpula Stiven Džerard.\nSelektor reprezentacije Engleske Roj Hodžson kazao je da je srećan što su njegovi fudbaleri pružili podrušku Gaskojnu.\n"Veoma sam srećan što su igrači istakli stav, pošto sam siguran da se Polu sviđa trenutna reprezentacija Engleske i to može biti jedan od faktora njegovog oporavka. Mi smo tu da pomognemo", kazao je Hodžson.\nGaskojnov put u rehabilitacioni centar organizovao je nekadašnji igrač kriketa Roni Irani.\n"Pozvao sam Britiš ervejz i objasnio im situaciju, da smo morali da ga prebacimo do Finiksa kako bi dobio pomoć. Njemu je to potrebno, a ako mu se ne bude pomoglo ko zna šta će se desiti", istakao je Irani.\nMarketinška kompanija koja predstavlja Gaskojna saopštila je u ponedeljak da on ima "kompleksne probleme kojima se trenutno bave profesionalci".\nMenadžer Teri Bejker upozorio je da je "Gaskojnov život u opasnosti jer je on alkoholičar".\nGaskojn je postigao 10 golova u 57 mečeva za Englesku kojoj je pomogao da se na Svetskom prvenstvu 1990. godine plasira u polufinale. Igrao je između ostalih i za Njukasl, Totenhem, Lacio, Rendžers i Midlzbro.


ALEKSANDAR ŠESTOVIĆ SA TOMASOM WAITZOM I NEBOJŠOM ZELENOVIĆEM U KRAGUJEVCU - LAJKOVAC NA DLANU\nPredsednik GG Inicijativa za Lajkovac Aleksandar Šestović bio je učesnik sastanka u Kragujevcu na kojem su između ostalih učestvovali Thomas Waitz, kopredsednik Evropske Zelene Partije i poslanik u Evropskom parlamentu i Nebojša Zelenović, bivši gradonačelnik Šapca i inicijator otvorene građanske političke platforme Akcija, čiji je jedan od koosnivača i Inicijativa za Lajkovac.\nPored predsednika Aleksandra Šestovića, iz Inicijative za Lajkovac učestvovali su i Nena Aleksandrić i Miloš Ivanović.\nGlavne teme sastanka bili su problemi aerozagađenja, vodosnabdevanja, partijskog zapošljavanja…\nAleksandar Šestović je povodom učešća Inicijative za Lajkovac na sastanku u Kragujevcu rekao:\n„Svi ovi problemi su u velikoj meri prisutni i u našoj opštini. Gospodin Waitz je razumeo naše probleme i podržao našu borbu, gde bismo uz zajedničku saradnju nastojali da prevaziđemo navedene probleme.\nOno što smo zaključili za ovo kratko vreme, otkad aktivno učestvujemo u političkim dešavanjima u Lajkovcu je, da svi naši predlozi i sugestije nailaze na neargumentovano odbijanje od strane lokalnih vlasti. To se lako može uočiti na primeru kada je jedan od naša dva odbornika pokušao u Skupštini da argumentovano predstavi problem dece sa posebnim potrebama u Lajkovcu, gde je naišao na odbijanje i kritike lokalnih vlasti, da bi samo par meseci kasnije na pritisak ombudsmana prihvatili problem i obećali rešenje istog.\nOno što mi ovakvim umrežavanjem pokušavamo da postignemo jeste upravo dodatni pritisak koji bi dolazio sa viših instanci i koji ne bi mogao tako lako da se gura pod tepih. Realne probleme Lajkovca pokušavamo da rešimo na lokalnom nivou pomoću Inicijative, na nacionalnom preko Otvorene građanske platforme Akcije, a na evropskom preko saradnje sa Evropskom Zelenom Partijom.\nPored pomenutih tema, na sastanku se raspravljalo i o planovima koorporacije Rio Tinto i potenicijalnim otvaranjima rudnika litijuma. Naime, Rio Tinto je započeo ispitivanja zemljišta širom Srbije u potrazi za litijumom, a ono što zabrinjava jeste da su ispitivanja najavljena i u samoj opštini Lajkovac, za koja je i sam Biološki Fakultet Univerziteta u Beogradu dao negativno mišljenje. Pružili smo punu podršku ostalim opštinama koje se bore protiv ove ekološke pošasti, kao i aktivistima koji deluju na tim teritorijama u cilju održanja ekološkog balansa i zdravog okruženja za život.“\n7 NOVOPOZITIVNIH, 72 LAJKOVČANA PRIMILO TREĆU DOZU\nČETVORO NOVOZARAŽENIH, TREĆU DOZU PRIMILO 92 LAJKOVČANA


SVS City Media - Business Publications\nNaša firma je u kontaktu sa više hilijada lokalnih vlasti i preduzeća – i svojim radom im pruža mogućnost prilagodjavanja «informacionom društvu» - koje je svojstveno našem vremenu – i to na međunarodnom nivou, putem svesnog i stalnog stvaranja sopstvenih poslovnih kontakata i sopstvene budućnosti.\nRegionalne Privredne Publikacije\nSadrzaj nasih publikacija na nemackom jeziku, izdatih pod okriljem SVS City-Media, jeste takav da nudi mogucnost prezentovanja zasebnih ili grupe srpskih regiona, koji do sada nisu bili u mogucnosti da se pojave u pisanim medijima distribuiranim u inostranstvu.\nOve publikacije prikazuju stvarnu i trenutnu situaciju datih lokacija. Predastavljaju se neiskorisceni ekonomski potencijali, isticu se oni atrakivniji, narocito turisticki potencijali.\nNa ovaj nacin nudi se dovoljno informacija za pripremu resenja vezanih za investicije koje otvaraju novi prostor za rad stranim investitorima, u isto vreme ozivljavajuci turisticku potraznju.\nSerija naših publikacija izlazi na nemačkom jeziku, povezujuci neposredno rumunske preduzetnike i firme koje obavljaju svoju delatnost u zemljama Evropske Unije u kojima se koristi nemački jezik, a koji su aktivno zainteresovani za istočnoevropsko tržište i voljni da ulazu u ovu regiju.\nOvim putem nudi vam se prava prilika za predstavljenje vaše firme u okviru specijalizovanih sajmova, za uspostavljenje kontakata sa novim poslovnim partnerima i za dobijanje novih porudzbina iz Nemačke i Austrije, a sve to uz umanjene troškove.


Ministar spoljnih poslova Srbije Ivica Dačić sastao se danas tokom Bledskog strateškog foruma sa Metjom Palmerom, zamenikom pomoćnika državnog sekretara Sjedinjenih Američkih Država i novoimenovanim specijalnim predstavnikom državnog sekretara SAD za Zapadni Balkan."Danas smo analizirali prioritete njegovog budućeg rada, i mogu reći da mu ni malo neće biti lak zadatak, ali Srbija će biti konstruktivan partner", rekao je Dačić, prenelo je ministarstvo.\n"Analizirali smo perspektivu stanja u celom regionu", rekao je Dačić i naveo pitanja situacije u BiH, da li će EU otpočeti pregovore sa Severnom Makedonijom i Albanijom, da li će Kosovo dobiti viznu liberalizaciju.\n"Na današnjem sastanku smo analizirali i odnose Beograda i Prištine", navodi se u saopštenju i dodaje da se trebaju sačekati rezultati izbora na Kosovu i formiranje vlade. "Nadamo se da će nova vlada ukinuti takse i otvoriti prostor za nastavak dijaloga", prenosi se u saopštenju izjava Dačića.\nSastanak s Palmerom je bio "veoma pozitivan, nadamo se da će on imati pozitivnu ulogu u pokretanju dijaloga", rezimirao je Dačić i dodao da "takođe moramo da sačekamo izbor novog visokog predstavnika EU za spoljnu politiku i bezbednost".


Javni poziv za podnošenje prijava programa stručnog usavršavanja u oblasti finansijske pismenosti u cilju podizanja kompetencija zaposlenih u osnovnim školama – ICR\n1. Ministarstvo prosvete, nauke i tehnološkog razvoja raspisuje javni poziv za podnošenje prijava programa stručnog usavršavanja u oblasti finansijske pismenosti u cilju podizanja kompetencija zaposlenih u osnovnim školama.\nSredstva su namenjena za realizaciju programa stručnog usavršavanja odobrenih u skladu sa pravilnikom kojim se uređuje stalno stručno usavršavanje vaspitača, nastavnika i stručnih saradnika, a kojima se unapređuju kompetencije zaposlenih u osnovnim školama u oblasti finansijske pismenosti kroz organizovanje stručnog usavršavanja.\n2. Cilj javnog poziva je izbor programa stručnog usavršavanja zaposlenih u osnovnim školama, odobrenih u skladu sa pravilnikom kojim se uređuje stalno stručno usavršavanje vaspitača, nastavnika i stručnih saradnika, čijom primenom se obezbeđuje podrška učenicima u razvoju opštih međupredmetnih kompetencija i ključnih kompetencija i kojima se postiže dinamičnije i angažovanije kombinovanje znanja, veština i stavova relevantnih za različite realne kontekste koji zahtevaju njihovu funkcionalnu primenu.\nOpšte međupredmetne kompetencije zasnivaju se na ključnim kompetencijama, razvijaju se kroz nastavu svih predmeta, primenjive su u različitim situacijama i kontekstima pri rešavanju različitih problema i zadataka, neophodne su svim učenicima za lično ostvarenje i razvoj, kao i uključivanje u društvene tokove i zapošljavanje i čine osnovu za celoživotno učenje.\n3. Oblast u kojoj je planirana finansijska podrška: Programi stručnog usavršavanja odobreni u skladu sa pravilnikom kojim se uređuje stalno stručno usavršavanje vaspitača, nastavnika i stručnih saradnika, a kojima se unapređuju kompetencije zaposlenih u osnovnim školama u oblasti finansijske pismenosti kroz organizovanje stručnog usavršavanja.\nPravna lica sa sedištem na teritoriji Republike Srbije (ustanove iz oblasti obrazovanja i vaspitanja, vladine, nevladine i druge neprofitne organizacije, osnovane radi ostvarivanja ciljeva i unapređivanja obrazovanja i vaspitanja).\n2) Program stručnog usavršavanja sa dokazima da je odobren u skladu sa pravilnikom kojim se uređuje stalno stručno usavršavanje vaspitača, nastavnika i stručnih saradnika;\n3) Reference – dokazi o realizovanim obukama iz oblasti finansijske pismenosti;\n1) reference programa: usmerenost na uključivanje finansijske pismenosti u nastavu, kao međupredmetne kompetencije, mogućnost razvijanja programa i njegova održivost;\n2) ciljevi koji se postižu: obim zadovoljavanja javnog interesa, stepen unapređenja stanja u oblasti jačanja kompetencija zaposlenih u osnovnim školama u oblasti finansijske pismenosti;\n3) materijali za obuku.\n7. Listu vrednovanja i rangiranja prijavljenih programa stručnog usavršavanja utvrđuje Komisija, čije članove imenuje ministar prosvete, nauke i tehnološkog razvoja.\nKomisija ima zadatak da utvrdi listu vrednovanja i rangiranja prijavljenih programa stručnog usavršavanja u roku koji ne može biti duži od 15 dana od dana isteka roka za podnošenje prijava na javni poziv.\nLista vrednovanja i rangiranja prijavljenih programa stručnog usavršavanja objavljuje se na zvaničnoj internet stranici Ministarstva.\nNa listu iz stava 1. ove tačke učesnici javnog poziva imaju pravo prigovora u roku od 8 dana od dana njenog objavljivanja.\nOdluku o prigovoru, koja mora biti obrazložena, ministar donosi u roku od 7 dana od dana njegovog prijema.\n8. Odluku o izboru programa stručnog usavršavanja ministar donosi u roku od 10 dana od dana isteka roka za podnošenje prigovora.\n9. Sredstva za realizaciju programa stručnog usavršavanja kojim se unapređuju kompetencije zaposlenih u osnovnim školama u oblasti finansijske pismenosti kroz organizovanje stručnog usavršavanja obezbeđena su u budžetu Republike Srbije u iznosu od 5.000.000,00 dinara.\n10. Na osnovu Odluke o izboru programa stručnog usavršavanja, u skladu sa sredstvima koja su odobrena za realizaciju programa 2003 – Osnovno obrazovanje, Funkcija 910 – Predškolsko i osnovno obrazovanje, PA 0009 – Stručno usavršavanje zaposlenih u predškolskim ustanovama i osnovnim školama 424 – Specijalizovane ustanove, Ministarstvo zaključuje ugovor/ugovore kojima se uređuju međusobna prava i obaveze ugovornih strana.\nKorisnik sredstava, kao ugovorna strana dužna je da Ministarstvu podnosi mesečne izveštaje, a nakon realizacije svih planiranih obuka, i finalni izveštaj.\n11. Učesnici javnog poziva prijavu i predlog stručnog usavršavanja podnose u roku od 7 dana od dana objavljivanja javnog poziva na internet stranici Ministarstva.\nPodnosilac prijave konkursnu dokumentaciju predaje na pisarnici Ministarstva ili šalje poštom u zatvorenoj koverti, s naznakom:\n„Javni poziv za podnošenje prijava za podizanje kompetencija zaposlenih u osnovnim školama u oblasti finansijske pismenosti“ (ne otvarati), Ministarstvo prosvete, nauke i tehnološkog razvoja, Sektor predškolsko i osnovno obrazovanje i vaspitanje, Nemanjina 22-26, 11000 Beograd, sprat VI, Krilo C, Kancelarija 22.\nNeće se uzimati u razmatranje prijave koje se dostave posle navedenog roka, kao i prijave sa nepotpunom dokumentacijom i prijave dostavljene elektronskom poštom.\nDodatne informacije mogu se dobiti telefon 011/3616-382.


Krediti za privrednike preko Garancijskog fonda | Kamatica\nPočetna > vest > Krediti za privrednike preko Garancijskog fonda\nKrediti za privrednike preko Garancijskog fonda\nTekst objavljen: 24.11.2015 14:26\nGradonačelnik Subotice Jene Maglai i direktor Garancijskog fonda Vojvodine Goran Vasić potpisali su danas ugovor o realizaciji konkursne linije Fonda za odobravanje garancija za obezbeđenje kredita namenjenih finansiranju nabavke nove opreme.\tTime mikro, mala i srednja preduzeća i preduzetnici u Subotici uskoro mogu da računaju na kredite pod najpovoljnim kamatnim stopama u zemlji.\nGrad Subotica će, prema potpisanom ugovoru, finansirati veći deo kamate na te kredite, tako da će korisnici plaćati nešto više od jedne četvrtine kamate.\nVasić je rekao novinarima da se radi o kreditima koji se odobravaju na period od šest godina, namenjenih preduzećima starijim od tri godine, čija kamata iznosi 6,5 odsto fiksno, ili 5,95 odsto varijabilno.\n"Pošto će prve tri godine kamatu snositi lokalna samouprava, ona će biti svedena na nešto ispod dva posto. Skoro 72 odsto kamatnog opterećenja tog kredita će kroz ovu subvenciju pokriti lokalna samouprava. Mislim da je to trenutno najpovoljniji kreditini uslov koji postoji u našoj državi", rekao je Vasić.\nMaglai je ocenio da se ovim čine zajednički napori za obezbeđenje kapitala za početak ili proširenje delatnosti privrednika i zanatlija iz ove oblasti, od kojih očekuje da budu "temelj razvoja zajednice".\nPotpisivanju je prisustvovao i član Gradskog veća zadužen za privredu Nebojša Daraboš koji je rekao da su sredstva za ove namene, u iznosu od 10 miliona dinara, obezbeđena u Fondu za razvoj privrede, što će po njegovom mišljenju omogućiti odobravanje oko 60 miliona dinara kredita.\n"Ovo je jedan od koraka u pružanju pomoći domaćoj privredi, odnosno obezbeđenju kredita koji nisu skupi, u onom iznosu koliko mi kao grad možemo", rekao je Daraboš.\nPotpisivanje ugovora predstavlja nastavak saradnje subotičke lokalne samouprave i fonda, nakon što je letos omogućeno realizovanje kreditne linije za poljoprivrednike pod sličnim uslovima.\nFonda za razvoj subvencionisani krediti kredit za privredu niska kamata


RTCG - Radio Televizija Crne Gore - Nacionalni javni servis :: Region :: Vodiću Srbiju da bude još jača\n15. 09. 2021. 20:10 >> 20:11 12\nVodiću Srbiju da bude još jača\nPredsjednik Srbije Aleksandar Vučić rekao je da će "voditi Srbiju da bude još jača i snažnija, da može da pomogne Republici Srpskoj, nikad ne dirajući u pravo Bosne i Hercegovine, da pomognemo našem narodu i u Crnoj Gori i na svakom mjestu na kugli zemaljskoj, da zaštitimo svakog srpskog čovjeka od progona".\n"Da nam se više nikad ne ponove ni Jasenovac, Jadovno, Prebilovci, 'Bljesak', 'Oluja', niti bilo šta drugo. Ni pogrom iz 2014. godine. To je naš zavjet", rekao je Vučić, na centralnom obilježavanju Dana jedinstva, slobode i nacionalne zajednice, održanom kod spomenika Stefanu Nemanji.\nOn je poručio da "samo jednu stvar mora da kaže svima koji su prethodnih dana prijetili Srbiji, koji su izmišljali izjave koje nije dao, riječi koje nikad nije izgovorio, a to im je bilo potrebno da još jedan žig sramote stavili na čelo srpskom narodu i Srbiji".\n"Ne pada mi na pamet da vam se pravdam čak ni za vaše izmišljotine, niti da se izvinjavam za bilo šta, već ću svom snagom i dušom - voditi Srbiju da bude još jača", rekao je Vučić.\nOn se zahvalio srpskom narodu u Republici Srpskoj, "našem narodu u Crnoj Gori i predstavnicima našeg naroda koji se ne stide da kažu da su Srbi u Crnoj Gori".\n"Hoću da kažem veliko hvala i našem mučeničkom narodu na Kosovu i Metohiji. Ali i veliko hvala svima onima koji nijesu smjeli da istaknu svoju sprsku zastavu zbog prijetnji njihoviih režima u regionu, da im kažem hvala jer znam da su njihova srca večeras ovdje sa nama i da kucaju za svoj srpski narod", naglasio je Vučić.\nSrbija: Preminule 63 osobe, 7.840 novozaraženih\nBrnabić: Planirano Vučićevo ubistvo\n24. 10. 2021. 12


Najava događaja za ponedjeljak, 17. februar 2020. godine\nIzvor: Capital.ba, 17.Feb.2020, 08:00 (ažurirano 02.Apr.2020.)\nREPUBLIKA SRPSKA BANJALUKA – U Narodnoj skupštini Republike Srpske: – u 12.00 časova konsultativni sastanak predsjednika parlamentarnih stranaka u Srpskoj u vezi sa održavanjem posebne sjednice Narodne skupštine na kojoj će biti razmatrana informacija o antidejtonskom djelovanju Ustavnog suda BiH. Na sastanku, koji je zakazao predsjednik Narodne skupštine Nedeljko Čubrilović, učestvovaće i predsjednik Srpske Željka Cvijanović /VIDEO/; – u 15.00 časova posebna sjednica Narodne skupštine >> Pročitaj celu vest na sajtu Capital.ba << Republike Srpske na kojoj će biti razmatrana informacija o antidejtonskom djelovanju Ustavnog suda BiH, koju je predložila Cvijanovićeva. /VIDEO/ BANJALUKA – U 8.30 časova predsjednik Vlade Republike Srpske Radovan Višković razgovaraće sa rezidentni koordinatorom UN u BiH Sezin Sinanoglu. Snimateljima i fotografima biće omogućeno snimanje kadrova na početku sastanka, nakon kojeg će biti objavljeno saopštenje./Administrativni centar Vlade/ BANJALUKA – U 11.00 časova okrugli sto o problematici traženja nestalih lica u organizaciji Republičke organizacije porodica zarobljenih i poginulih boraca i nestalih civila. Izjave u 12.30 časova. /hotel “Bosna”/ BANJALUKA – U 13.00 časova ministar prosvjete i kulture Republike Srpske Natalija Trivić prisustvovaće svečanom otvaranju obnovljene fiskulturne sale u Osnovnoj školi “Sveti Sava”. DOBOJ – U 13.00 časova sindikalni skup u organizaciji Sindikata uprave Republike Srpske na kojem će biti zauzeti stavovi pred početak pregovora sa Vladom Republike Srpske. /hotel “Park”/ BANJALUKA – U 11.00 časova likovna radionica “Za hrabra mala srca” koju povodom 15. februara – Svjetskog dana djece oboljele od malignih bolesti, koju organizuju Muzej Republike Srpske i Udruženje roditelja djece oboljele od malignih bolesti “Iskra”, /prostorije Muzeja/ – u 15.00 časova akademija “Za hrabra mala srca”. /Banski dvor, VIDEO/ BANJALUKA – U 12.00 časova prezentacija projekta “Krajiška kuća” u organizaciji gradskog Centra za razvoj poljoprivrede i sela Banjaluka. /sala Skupštine grada/ ISTOČNO SARAJEVO – U 9.00 časova Udruženje dobrovoljnih davalaca krvi Sarajevsko-romanijske regije organizuje akciju darivanja krvi. /opština Istočno Novo Sarajevo/ BiH SARAJEVO – U 11.00 časova u okviru zajedničkog programa Vlade Švajcarske i UN “Smanjenje rizika od katastrofa za održivi razvoj u BiH”, biće potpisana deklaracije o saradnji kojom će se partneri izjasniti o posvećenosti principima dobrog upravljanja u lokalnim samoupravama i razvojnim planovima putem integrisanog modela upravljanja rizicima od katastrofa. U 11.45 časova izjave za novinare. /zgrada UN/ SARAJEVO – U 10.30 časova ministar bezbjednosti u Savjetu ministara Fahrudin Radončić ispratiće 14 policajaca iz policijskih agencija u BiH u mirovnu misiju UN u Južni sudan. /aerodrom Sarajevo/ MOSTAR – U 10.00 časova počinje dvodnevni Tužilački koledž na kojem će učestvovati tužioci i stručno osoblje Tužilaštva BiH. U 10.45 časova izjave za novinare./hotel “Mostar”/ SRBIJA BEOGRAD – U 11.25 časova ministar odbrane Ruske Federacije Sergej Šojgu dolazi u zvaničnu posjetu Srbiji na poziv ministra odbrane Srbije Aleksandra Vulina. Svečani doček ispred Palate “Srbija”. SVIJET BRISEL – Sastanak Savjeta ministara spoljnih poslova EU. BRISEL – Predsjednik Evropskog savjeta Šarl Mišel sastaće se sa Nensi Pelosi, predsjednikom američkog Predstavničkog doma u Briselu. Чланак Najava događaja za ponedjeljak, 17. februar 2020. godine се појављује прво на Capital.ba - Informacija je capital.\nNezavisne Novine: NS RS o antidejtonskom djelovanju Ustavnog suda BiH


Forbs: Srbija savršen primer efikasnog okvira za vakcinaciju\nTanjug 6. februara 2021. 11:53\nDŽERZI SITI – Američki magazin Forbs piše kako je nekoliko država uspelo da postanu lideri u organizovanju distribucije i administriranja vakcina a da su među njima Grčka, Ujedinjeni Arapski Emirati, Izrael, kao i Srbija.\nForbs navodi da Srbija predstavlja savršen primer uspostavljanja optimizovanog i efikasnog okvira za sprovođenje kampanje vakcinacije, te da građani Srbije imaju brojne opcije da mogu da biraju – da li žele da se vakcinišu, a na izbor im je ostavljeno i da odrede koju vakcinu žele da prime i na kom mestu.\nForbs prenosi reći savetnika premijerke Ane Brnabić Vukašina Grozdića da je kampanja vakcinacije pažljivo isplanirana unapred, još pre nego što je stigla prva isporuka vakcina u decembru.\nPrenete su i reči premijerke Ane Brnabić da je ovaj jedinstven pristup izabran kako bi građanima dali slobodu izbora, u cilju povećanja poverenja javnosti, a time i stope vakcinacije.\nForbs podseća da građani Srbije trenutno mogu da se vakcinišu na 410 mesta širom zemlje u gotovo svim gradovima, a u Beogradu na 18 mesta, uključujući i na Beogradskom sajmu, gde na dnevnom nivou može da se vakciniše 8.000 ljudi.\nU Srbiji je od 26. januara administrirano 4,5 doza na 100 stanovnika, a ukupno 300.000, što je stavlja na drugo mesto u Evropi, a sedmo na svetu po broju vakcinisanih građana, podseća američki magazin.\nAmerički magazin prenosi i reči zamenika generalnog sekretara Vlade Petra Janjića da je tim vlade obezbedio besprekornu ogranizaciju i odličnu koordinaciju razlicitih aktera koji učestvuju u procesu, uz asistenciju prave tehnologije koja je omogućila njegovu neometanu automatizaciju.\nForbs takođe navodi i da je Vlada Srbijetakođe implementirala novu digitalnu platformu za distribuciju vakcina i zakazivanje koja omogućava povezivanje različitih aktera koji učestvuju u procesu vakcinacije i koja olakšava deljenje informacija, međusobnu saradnju i upravljanje u okviru jedinstvenog sistema koji koristi kompleksni algoritam. On automatski određuje datum vakcinacije nekoliko dana unapred, a za svakog građana ponaosob se proverava željeni tip vakcine u odnosu na uzrast, profesija odnosno pripadnost prioritetnim grupama, zdravstveno stanje i raspoloživi termini na mestima za vakcinaciju, što Forbs ocenjuje kao pozitivno.\nPlatforma ne samo da olakšava i ubrzava vakcinaciju, već omogućava i analizu situacije u realnom vremenu koja informiše o kritičnim aspektima operacije, kako se ocenuje. To znači da sistem pruža informacije o interesovanju za vakcinaciju među građanima i stvarni odziv, kao i uvid u to da li treba pojačati kampanje javnog zdravlja, da li je potrebno nabaviti više doza i slično, ističe američki magazin.\nOsim toga, u pozitivne strane sistema koji se koristi u Srbiji Forbs svrstava i analizu profila vakcinisanih građana koja omogućava se utvrdi procena mera protiv pandemije i mogućnost njihovog eventualnog ublažavanja ili pooštravanja. Nadgledanje procesa distribucije doza koje platforma omogućava je takođe od izuzetnog značaja, kako se ocenjuje.\nForbs ističe da čitavom procesom nije zadovoljna samo Vlada, nego i građani Srbije koji su na društvenim mrežama u velikom broju izrazili zadovoljstvo ovom digitalnom inicijativom, kao i sveukupnim iskustvom.\nVeliko otkriće: Tokom gradnje metroa pronašli na hiljade grobnica…\nBajden i Salman o američkoj posvećenosti pomoći SArabiji\nBabiš: U Češkoj potrebno radikalno ograničiti kretanje\nCuci u Libanu pokušava da vrati Albance iz Sirije i Iraka\nTelegraf: Hakovana laboratorija Oksforda koja istražuje…\nCG: Stupili na snagu ukazi o opozivu ambasadora\nSulude teorije zavere: U Teksasu veruju da im je Bil Gejts…


Poverenica: Neshvatljiva priča da li nam treba vakcina - Dijalog.net\nNaslovna Društvo Poverenica: Neshvatljiva priča da li nam treba vakcina\nPostavljeno 4. January 2021.\nBeograd, 04. januar 2021. – Poverenica za zaštitu ravnopravnosti Brankica Janković izjavila je da je gotovo nerazumno i neshvatljivo da u 21. veku razgovaramo o tome da li nam treba vakcina, koja nas je spasila bezbroj puta.\n“Bilo je potrebno da državni zvaničnici prime prvi vakcinu da bi se pokazalo poverenje. Ko bi sada pustio nebezbednu vakcinu, tužno je što nam treba poruka da neko mora da primi vakcinu da bismo znali da je sve u redu“, rekla je Jankovićeva za RTS.\nKada je reč o antivakserskom lobiju, ona je ocenila da ima različitih vrsta uticaja, ali je strah dominantan.\n“Razumem strah, traje i priča o vakcini ko će je prvi proizvesti, to je stvorilo različite spekulacije i ljudi su počeli da se plaše i to je lobiju dalo vetar u leđa“, kaže poverenica.\nOna je istakla da taj pokret nije samo došao do izražaja kod vakcine protiv kovida, već da je to krenulo i ranije i da je bilo poziva da se deca ne vakcinišu.\nJanković je rekla da je dobro što u Srbiji ima više vrsta vakcina zbog poverenja građana, kako bi se smanjio uticaj lobija, jer neki veruju samo jednoj vakcini.\nOznakeBrankica JankovićPoverenik za zaštitu ravnopravnostivakcinacija\nPrethodno NUNS osudio diskriminaciju televizije N1\nSledeće Komemoracija povodom smrti novinara Dragana Janjića\nTop Tags Civilno društvo Srbija i Evropska unija mediji Društvo vladavina prava Evropska komisija istraživanje Evropska unija mladi evropske integracije Vlada Republike Srbije ljudska prava konkurs lokalna samouprava OCD


Poziv Srbima u SIPA da ne postupaju po nalozima Tužilaštva - BIGportal.ba\n29 Jula, 2021 29 Jula, 2021 071\nDodik je pozvao sve Srbe u Agenciji za istrage i zaštitu BiH da ne postupaju po nalozima Tužilaštva u vezi sa nametnutim zakonom od strane odlazećeg visokog predstavnika o kažnjavanju “negiranja genocida i veličanja ratnih zločinaca”, te istakao da tome moraju da se suprotstave.\nZahtijevam od direktora SIPA da ne postupa po tim nalozima i da ne postupa nijedan Srbin. Vjerujem da će i Hrvati prihvatiti da ne postupaju po takvim stvarima, jer će se tako nešto i njima desiti ubrzo – rekao je Dodik.\nPozivam sve ljude u Republici Srpskoj, prilikom svakog saznanja o eventualnom djelovanju SIPA ili obavještajne službe, da obavijeste nadležnu policiju – rekao je Dodik u razgovoru za Alternativnu televiziju.\nPolicija Srpske je već dobila nalog da naše ljude štiti i brani – šta god to značilo. Ako neko pokuša da hapsi, privodi, policija Republike Srpske će to sprečavati – izričit je Dodik.\nDodik smatra da će sveopšti otpor u Republici Srpskoj nametanju dopuna Krivičnog zakona BiH kojima se zabranjuje i kažnjava “negiranje genocida i veličanje ratnih zločinaca” pokazati svu njegovu besmisao, a najviše besmisao funkcionosanja BiH.\nOvo će pokazati sav neuspjeh BiH i same intervencije koju je nametnuo Incko – rekao je Dodik.\nNe možemo da prihvatimo da postoje Srbi koji su gotovo u identičnom broju stradali i da oni budu zanemareni od pravosuđa – rekao je Dodik.\nRazgovaraćemo o tome i u narednim danima. Spreman sam i ponudio sam na prethodnom sastanku lidera partija Srpske da podnesem ostavku na mjesto člana Predsjedništva, kao i da to urade i svi poslanici i članovi Savjeta ministara, odnosno da se povučemo iz tih organa, što bi bila jaka poruka – rekao je Dodik.\nTakođe, cilj bi bio da se povučemo iz sporazuma o vojsci koji smo dali, kao i sporazuma o indirektnim porezima, te na tom planu formiramo svoju instituciju, da se povučemo iz sporazuma o Visokom sudskom i tužilačkom savjetu, te da se pravosuđe organizuje u skladu s onim što je predviđeno ustavima Srpske i BiH – pojasnio je Dodik.


Vladan Vukosavljević, Foto: Beta / Milos Miškov\nOptužio Aju Jung da vrši pritisak na Ministarstvo, te da "poteže za političkim i drugim vezama"\nObjavljeno: 23.04.2019. 15:37h\n"U stavu 'da se niko do sada nije toliko trudio da uguši Beogradski festival igre, kao aktuelni ministar kulture', kriju se i laž i kleveta", naglasio je Vukosavljević reagujući na optužbe koje je Jung iznela na konferenciji za novinare.\nVukosavljević je u saopštenju dostavljenom medijima podsetio da je Beogradski festival igre u poslednje dve godine (2017, 2018) na konkursu Ministarstva kulture i informisanja dobijao sredstva u ukupnim iznosima od po 11,5 miliona dinara, a da je Ministarstvo, imajući u vidu značaj festivala, iz skromnog diskrecionog fonda, taj iznos bitno uvećavalo te da će tako biti i ove godine.\nVukosavljević je skrenuo pažnju i na "druge olakšice za Beogradski festival igre", kao što su popusti na iznajmljivanje sala državnih ustanova kulture, besplatan prevoz do Novog Sada i Vršca za učesnike i brojne druge goste.\nAja Jung optužila Vukosavljevića da šteti festivalu foto: Tanjug / Dragan Kujundžić\nDržava Srbija, posebno Ministarstvo, veoma izdašno finansiraju jedan privatni i samim tim profitno orijentisani festival, inače veoma solidnog kvaliteta, navodi ministar.\nJung je na jučerašnjoj konferenciji za novinare posvećenoj obeležavanju Svetskog dana igre, na pitanja novinara o rezultatima konkursa Ministarstva kulture, izrazila dugogodišnje neslaganje i nezadovoljstvo saradnjom sa ministrom Vukosavljevićem, navela potpuno odsustvo komunikacije i činjenicu da su prvu informaciju o sredstvima koja je festival dobio na konkursu Ministarstva dobili dve nedelje nakon završetka glavnog programa.\nVladan VukosavljevićAja JungMinistar kultureBeogradski festival igrespor u kulturi


Bela kuća: Tramp traži načine za mir u Siriji - Sputnjik Srbija\n22:31 05.05.2017 (osveženo 11:40 06.05.2017) Preuzmite kraći link\n„Predsednik je izrazio želju da se uspostavi mir u Siriji. Tražimo sve načine da postignemo ovaj cilj“, rekla je ona novinarima.\nPredstavnici zemalja-garanata (Rusija, Iran, Turska) primirja u Siriji tokom nove runde međusirijskih pregovora u Astani potpisali su Memorandum o stvaranju četiri zone deeskalacije u Siriji, koje uključuju provinciju Idlib i još sedam regiona.\nPrema Memorandumu, 6. maja u ovim zonama će biti prekinuti svi sukobi vladinih snaga i naoružanih formacija.\nZamenik šefa ruske diplomatije Mihail Bogdanov saopštio je kasnije da se letovi avijacije antiterorističke koalicije na čelu sa SAD u zonama deeskalacije u Siriji razmatraju na ekspertskom nivou.\nzone bezbednosti, mir, Bela kuća, Donald Tramp, Sirija


Srbija prednjači po broju investicija u regionu - Ekonomske Vesti\n9. nov. 2015 Andrija Matić 0 Comments Aleksandar Vučić, Bela knjiga 2015, Doing business, Fič, investicije, MMF, obrazovanje, Svetska banka\nPredsednik Vlade Republike Srbije Aleksandar Vučić izjavio je danas da se naredne godine očekuje dalji napredak Srbije na “ Doing Business“ listi Svetske banke, i naglasio da naša zemlja prednjači po broju stranih investicija u regionu.\nVučić je na promociji „Bele knjige 2015“ Saveta stranih investitora (FIC) istakao da je naša zemlja ove godine napredovala za 32 mesta na listi Svetske banke, uz napomenu da će naredne godine biti među prvih 40, što je značajan napredak za Srbiju i dobar znak za one koji žele da investiraju u našu zemlju.\nPredsednik Vlade je ukazao na to da Srbija prednjači po broju investicija u regionu, u vreme kad ih je malo širom sveta, i najavio da će investicija biti još više.\nOn je dodao da Srbija vodi računa o investicijama, da kreira dobar poslovni ambijent, ulaže i daje podsticaje da bi poslovne ljude privukla da ulažu u našu zemlju.\nVučić je ocenio da je obrazovni sistem u Srbiji loš i istakao da je promena tog sistema jedna od ključnih stvari potrebnih za privlačenje stranih investitora.\nOn je najavio da će u narednim godinama biti izvršena puna reforma našeg sistema obrazovanja.\nNije reč samo o dualnom obrazovanju i pripremanju ljudi za posao koji ih čeka, već i sticanju radnih navika i razvijanju preduzetničkog duha, naglasio je premijer.\nOn je najavio da Vlada Srbije namerava da sa Savetom stranih investitora (FIC) formira radnu grupu koja će na mesečnom nivou sagledavati učinak i ostvarene rezultate.\nPremijer je rekao da je Vlada do sada dosta predloga Saveta već implementarala i izrazio uverenje da će biti još više uspeha ukoliko bude i više korisnih saveta.\nOn je istakao da je cilj stvaranje još otvorenije poreske administracije za primedbe investitora, ali koja će istovremeno moći da se bori sa sivom ekonomijom.\nVučić je naveo da je Vlada uspela da sprovede reforme, i dodao da je naša zemlja na odličnom putu, kao i da ima trostruko manji deficit od onoga koji je dogovoren sa Međunarodnim monetarnim fondom (MMF).\n← Vojnim penzionerima vraćeno zakinuto povećanje penzija od 11,06 odsto\nMMF: Zalivske zemlje će ove godine izgubiti 275 milijardi dolara →\nPoseta premijera Rusiji prilika za povećanje ekonomske saradnje\nVučić: Srbija na sumanute mere neće odgovarati


Evo kako će izgledati novi stambeno-poslovni kompleks na Trošarini - M-Kvadrat\nNakon „Stepe Stepanovića“ i „Voždovih kapija“, Voždovac dobija još jedan stambeni blok. Kompanija Alpros počela je pripremne radove na izgradnji stambeno-poslovnog kompleksa „Panorama Voždovac“, bruto površine 24.108 m², u koji će, kako eKapija saznaje, biti uloženo 13 miliona evra.\nKompleks će se nalaziti na Trošarini, na uglu ulica Vojvode Stepe i Kružnog puta Voždovačkog, dijelu Voždovca koji, prema navodima investitora, doživljava pravi preporod. Gradnja će se odvijati u fazama, a prvi stanari biće useljeni već tokom 2018.\nKako za eKapiju ističu u West Properties, kompaniji kojoj je povjerena prodaja stanova, cijeli kompleks trebalo bi da bude završen najkasnije za dvije godine.\nOsim stambenog prostora osmišljenog, kako kažu, da odgovara svim generacijama i životnim stilovima, kompleks će posjedovati i podzemnu garažu u tri nivoa, kao i novi prodajno-servisni centar Škoda automobila, čiji je Alpros ovlašćeni diler. Između lamela predviđen je i ozelenjeni parkić, namjenjen najmlađim stanovnicima naselja.\nPrethodni članakTraži se izvođač radova za izgradnju 85 stambenih jedinica u pet gradova RS\nNaredni članakInvestitor iz UAE postao vlasnik prve balkanske Električne centrale


02.01.2021. - 19:51h Autor: Zelena učionica\nNapašće nastavnika umesto da kazne dete koje je bilo bezobrazno na času. A nimalo ne pomaže to što danas roditelji sude jedni drugima, umesto da se podržavaju. "Kada vide da nečije dete besni, svi osuđuju mamu koja ga disciplinuje, a trebalo bi da kažu ‘Hej, u pravu je, postavlja detetu granice, a to ne ide lako!”, objašnjava Ema.\n"Divno je što roditelji imaju razne elektronske naprave da im pomognu tokom putovanja i kod lekara. Danas su roditelji zauzetiji nego ikad ranije, i uvek sam za to da im se olakša kad je potrebno.”, kaže ova iskusna dadilja. Ali ova pomagala su iskušenje za roditelje, koji počinju da ih koriste sve češće, pa deca ne nauče da se zabavljaju sama.\n"Stalno viđam mame koje iznova i iznova ustaju iz kreveta da udovolje detetu. Ili tate koje sve ostavljaju da bi otrčali po piće za svoju žednu ćerku”.\nEma DženerDadiljavaspitanjeroditeljstvoreci NEreci NE detetudete


Beogradski maraton odložen za 18. oktobar | Novosti.RS\nčetvrtak, 12. 03. 2020. u 12:49\nOsim sa predstavnicima grada Beograda, termin je usaglašen i sa Svetskim udruženjem maratona i uličnih trka\nTradicionalni 33. Beogradski maraton biće održan 18. oktobra, saopštili su organizatori.\nMaraton je trebalo da bude održan 26. aprila, ali je zbog proglašene pandemije virusa korona pomeren na 18. oktobar.\n- Zdravlje trkača, volontera, gledalaca i učesnika u organizaciji su nam uvek na prvom mestu. Stoga ćemo odgovorno i ozbiljno slediti sva uputstva nadležnih, stručnih službi i institucija kako bismo sa njima na vreme i na pravi način koordinisali sve predstojeće aktivnosti - navodi se u saopštenju.\nOrganizatori su naveli da nastavljaju pripremu 33. Beogradskog maratona. Do sada je prijavljeno više od 6.000 učesnika, uključujući i više od 1.200 maratonaca iz 57 zemalja sveta.


Vesti online / Sport / Fudbal / Nejmar se vraća u Barsu? U drugom smeru Dembele\nNejmar sa Kupom kralja u rukama\nBrazilska zvezda je napustila Kamp Nou 2017. godine za rekordnih 222 miliona evra i preselila se u Pariz.\nKako su preneli katalonski mediji, Barsa i PSŽ su već u poodmaklim pregovorima oko povratka Nejmara u LaLigu, ali i prelaska mladog Usmana Dembelea na Park prinčeva.\nDembele je u Barselonu stigao iz Borusije Dortmund za 140 miliona evra, u neku ruku kao zamena za Nejmara, ali od dolaska u redove šampiona Španije nije opravdao očekivanja.\nOvo nije prvi put da je Nejmar povezivan sa povratkom u Španiju i za njegove usluge, prema pisanju medija, već duže vreme je zainteresovan Real Madrid.\nPrema istim navodima Dembele je izuzetno zainteresovan za odlazak u Francusku i povratak u Ligu 1, gde je ranije nastupao za Ren.\nJedan problem zbog kojeg bi mogla da propadne "operacija Nejmar" navode se dosta loši odnosi klubova uključenih u pregovore.\nFUDBAL Posle Mesija i Suarez se oprostio od Nejmara\nFUDBAL Zvanično: Nejmar više nije igrač Barselone\nFUDBAL Parižani ne znaju koliko će Nejmar pauzirati\nFUDBAL Bufon: Nejmar bez Zlatne lopte je pravi skandal


Evropa se ponovo zaključava?\nM. K. 20. marta 2021. 11:13\nPooštravanje restrikcija u Francuskoj i Poljskoj\nOko 21 milion ljudi u 16 francuskih departmana, uključujući glavni grad Pariz, pogođeno je ovim merama uvedenim zbog strepnje od trećeg talasa pandemije, prenosi BBC.\nU Poljskoj su zatvorene prodavnice, hoteli, kulturni i sportski objekti širom zemlje na tri nedelje zbog izveštaja o najvećem broju slučajeva kovida još od novembra.\nSlučajevi korona virusa takođe eksponencijalno rastu u Nemačkoj, a kancelarka Angela Merkel upozorila je da je verovatno da će zemlja morati da uvede „hitne mere“ i ponovo nametne meru zaključavanja.\nSlovačka: Obavezan karantin i za vakcinisane i oporavljene\nObavezan karantin za povratak u Slovačku od 22. marta će važiti za sve, pa i za one koji su vakcinisani protiv korona virusa ili su se oporavili od zaraze, odlučila je Kancelarija za javno zdravlje te zemlje.\nTa odluka obrazložena je nedovoljnim znanjem o novim mutacijama virusa, prenosi TASR.\n„Ovo je preventivna mera jer još sumiramo saznanja o novim mutacijama, među kojima su i saznanja o mogućim reinfekcijama i zaražavanju nakon vakcinacije“, rekla je portparolka kancelarije Daša Račkova.\nPrema njenim rečima, odluka se neće odnositi na medicinske radnike koji dolaze da pruže pomoć građanima Slovačke.\nSituacija se pogoršava, nastavlja se vakcinacija\nU sedmičnom izveštaju Visokog instituta za zdravstvo potvrđeno je da se epidemiološka situacija u Italiji pogoršava, u 10 od 20 regiona rizik od zaraze je i dalje veoma visok, a u ostalima je umereno visok, izveštava agencija Agi.\nVisok je broj preminulih u jednom danu, 386 osoba je podleglo zarazi, a više od 25.000 je novozaraženih.\nPorastao je broj inficiranih na stotinu hiljada stanovnika, incidenca je sada 264, što je iznad granice koju je Institut postavio kao alarmantnu.\nVlasti pokušavaju da među stanovništvom poprave odnos prema vakcinisanju koji je pao nakon što su se pojavile sumnje u pouzdanost vakcinisanja lekom AstraZeneka.\nDirektor italijanske agencije za kontrolu lekova Nikola Magrini je izjavio da je „najvažnije da su pozitivni efekti vakcine AstraZeneka daleko veći od eventualnog rizika”.\nPremijer Mario Dragi je najavio da će se i sam vakcinisati tim lekom, potvrdio da je i njegov sin već imunizovan AstraZenekom, a novi šef za vanredne okolnosti general Frančesko Filjulo će danas primiti Astra Zeneku.\nIz centara za vakcinaciju, kako piše agencija Ansa, potvrđuju da su oko 10 odsto onih koji su imali zakazanu vakcinaciju, otkazali.\nPredsednik Visokog saveta za zdravstvo Franko Lokateli je podvukao da oni koji odbiju da se vakcinišu kada je njihov red, automatski će biti pomerani na kraj liste za imunizaciju.\nU Italiji se koriste vakcine naručene putem EU programa Kovaks, a pored AstraZeneke, još i Moderna i Fajzer, a građani prilikom vakcinacije nemaju mogućnost izbora kojim lekom će biti imunizovani.\nParižani beže iz grada da bi izbegli novu blokadu\nStanovnici Pariza u velikom broju napuštaju francusku prestonicu uoči nove blokade čiji je cilj zaustavljanje porasta broja slučajeva korona virusa, piše britanski ““Gardijan““.\nNova ograničenja, koja je premijer Žan Kasteks najavio kasno u četvrtak, stupiće na snagu u ponoć i obuhvatiti oko trećine stanovništva zemlje, uključujući Pariz i nekoliko drugih regiona na severu i jugu.\nVlada je insistirala na tome da će novo jednomesečno zaključavanje biti ograničenije od prethodna dva, s otvorenim školama i neograničenim vremeno za vežbanje na otvorenom.\nPredsednik Emanuel Makron je takođe danas insistirao da reč „zaključavanje“ nije prikladna za opisivanje vladine strategije.\nIpak, mere kojima se zabranjuje napuštanje pariske regije podstakle su mnoge da napuste Pariz i upute se u područja sa lakšim ograničenjima, poput Bretanje, jugozapadne obale Atlantika i Liona na jugoistoku.\nPrema Nacionalnoj železnici, vozovi za te destinacije sada u potpunosti rezervisani nakon što su prethodnih petka imali 60-70 procenata popunjenosti.


Napredak u pregovorima vlade i opozicije u Venecueli\nTanjug 7. septembra 2021. 07:40\nMEKSIKO SITI – Predstavnici vlade i opozicije Venecuele potvrdili su da su postigli delimičan dogovor tokom razgovora u Meksiko Sitiju, koji su deo napora za rešavanje dugogodišnje krize u ovoj zemlji.\nU jučerašnjem zajedničkom saopštenju nakon pregovora koji su trajali od 3. do 6. septembra, precizirano je da se oblasti u kojima je postignut dogovor odnose na socijalne mere, posebno na one u vezi pandemije kovid-19, i na teritorijalni spor koji postoji sa susednom Gvajanom.\nPredstavnici vlade i opozicije poručili su u zajedničkoj izjavi da će se razgovori o ekonomskim i socijalnim merama, uključujući posebna prava vučenja sa Međunarodnim monetarnim fondom (MMF), nastaviti u sledećoj rundi.\nDve strane su se već sastajale u glavnom gradu Meksika prošlog meseca na intenzivnim razgovorima.\nZa razliku od prethodnih pregovora, ovima prisustvuje više od 10 zemalja, među kojima su Holandija, Rusija, Bolivija, Turska i Norveška, koje imaju ulogu posrednika.\nDa bi se došlo do potencijalnog sporazuma, predsednik Venecuele Nikolas Maduro zahteva da se ukinu sankcije koje su SAD i Evropa nametnule zvaničnicima i institucijama, za koje kaže da su odgovorne za ekonomsku krizu u zemlji.\nS druge strane, opozicija, koja tvrdi da je došlo do izborne prevare 2018. godine, kada je Maduro ponovo izabran na funkciju, zahteva da se omogući da humanitarna pomoć uđe u Venecuelu, da se oslobode desetine njenih pristalica koje ona smatra „političkim zatvorenicima“ i da joj se garantuje učešće na regionalnim izborima u novembru.\nAmerička administracija predsednika Džozefa Bajdena nije ublažila sankcije Venecueli, otkako je stupila na dužnost u januaru, i podržava lidera opozicije Huana Gvaida koji se u januaru 2019. godine proglasio privremenim predsednikom, ali je saopštila da je voljna da preispita takvu politiku ukoliko u ovim pregovorima dođe do značajnog napretka.\nOsuđeni ekstremista Karlos Šakal tražio ukidanje doživotne…


Podrška Vladinim mjerama za ublažavanje posljedica pandemije iz turističkog sektora | Radio Jadran\nPočetna Turizam Podrška Vladinim mjerama za ublažavanje posljedica pandemije iz turističkog sektora\nPodrška Vladinim mjerama za ublažavanje posljedica pandemije iz turističkog sektora\nTuristički poslenici iskazali su podršku najnovijim Vladinim mjerama za ublažavanje posljedica pandemije koronavirusa usmjerenim ka građanima i privredi, uz ocjenu da će doprinijeti očuvanju likvidnosti, radnih mjesta, kao i oporavku i rastu poslovne aktivnosti. Apeluju da se poslovnim subjektima koji su ušli u reprogram obaveza otklone prepreke da koriste benefite podrške. To je saopšteno na sjednici Odbora turizma i ugostiteljstva Privredne komore Crne Gore.\nNa sjednici je zaključeno da se donošenjem četvrtog paketa mjera podrške u velikoj mjeri izašlo u susret zahtjevima privrede, te da je usmjeren na očuvanje likvidnosti, radnih mjesta, kao i oporavak i rast poslovne aktivnosti.\n– Posebno važnim smatramo nastavak subvencija na zarade, povećanje njihovog iznosa, odlaganje poreza i doprinosa na zarade i podršku novom zapošljavanju, kao i nastavak podrške privredi u dijelu kredita IRF-a i poslovnih banaka – saopštio je predsjednik Odbora Ranko Jovović.\nOdbor je pozvao da se dodatno razmotri ostvarivanje zahtjeva za subvenciju u iznosu od 100 odsto minimalne zarade za sve zaposlene u nekoj od ugroženih djelatnosti, nezavisno od datuma osnivanja firme. Potrebno je razmotriti dodatno proširenje liste ugroženih djelatnosti i uvođenje probnog rada za novozaposlene kojima se subvencionira zarada.\nLimit dodijeljene državne pomoći koji je paketom mjera određen na 800.000 eura potrebno je povećati na 1,8 miliona eura u skladu sa novim Privremenim okvirom državne pomoći za podršku privredi tokom pandemije covid-19, koji je usvojila Evropska komisija početkom februara.\n– Potrebno je izmijeniti Zakon o porezu na nepokretnosti čime će se utvrditi manji raspon poreske stope, tako da gornja granica iznosi 0,5% tržišne vrijednosti nepokretnosti, i na taj način onemogućiti različit fiskalni tretman privrednih subjekata u zavisnosti od toga u kojoj opštini posluju – zaključio je Odbor.\nPrethodni članakDobijanje UT uslova za objekte do 3000 kvadrata i dalje u lokalnim Sekretarijatima\nSledeći članakObuka za spasioce na vodi i provjera licenci od 28. februara\nPotrebno stvaranje pomorskog klastera\nOdbor za turizam: Hitno odrediti datum otvaranja granica